
I. 

Dosadnije vožnje željeznicom, nego li je do neko 
doba bila ona, kad si večernjim vlakom iz Zagreba 
prema Zakanju krenuo, ne možeš ni pomisliti. U 
gluho noćno doba bilo ti prispjeti na one neznatne 
postaje, gdje su te prije i po pol sata gore dolje 
vozali, nego si dalje krenuo. Pa kad putuješ zim¬ 
ske tamne noći i bez družtva, ii što je možda i 
gore, kad ti srdce s dušom napred leti i brže i 
silnije od striele, — jao si ga tebi! 

Kad sam ja potovao, bila je dosta hladna 
rujanska noć — a oblaci zastrli na nebu tihe zviezde. 
Magla se spustila u dugih sivih crtah nad Posav- 
Ijem — a od zagrebačke gore nisam ni malo mogao 
razabrati. Sam grad Zagreb pričinio mi se ročištem 
kriesnica: tako su pred nami njegove svietiljke 
titrale i — po malo izčezavale. 

Sa mnom u odjelu sjedio jedan jediti suputnik 



ti 


visino — a tad svaki u svoj ugao. Ja bi bio možda 
razgovor i nastavio, da me nije njegov prezirni po¬ 
gled baš opornim učinio, — a on, on valjda se 
razljutio, kako se takav ne znatan crvić usudjuje 
s njim u jedan razred sjesti. — Bio moj suputnik 
bez dvojbe velik gospodin, dali aristokrat čuvstvom 
i umom, bilo bi tako težko uztvrditi, kao i iztočno 
pitanje riešiti. — To jedino stoji, da je bio članom 
jedne „sacrae familiae", kakovih je u našoj domo¬ 
vini u stanovito dobo dosta niklo. Takve ćeš ljude 
brzo prepoznati: oni se vazda iztiču svojom napra- 
sitošću i od velike gospode naučenim mjerakanjem. 
Domovina im je širok sviet, pravednost puka rieč, 
istina ne potrebno dobro. Kad im govoriš o krasoti 
hrvatske zemlje, tad ima ljepših, — o dobroćud¬ 
nosti našega naroda, tad ima boljih, — o dignuću 
napredka i prosvjete, tad toga nije treba, jer dokle 
naš narod ne pozna tudje lukavštine, blago si ga 
njemu. Staneš li im o jeziku, o knjizi, o pravu 
našega naroda govoriti, tad je jezik prost, knjiga 
črčkanje za umatanje sira, — a pravo nekakva 
fantazija pretjeranih glava. A uz to sjede ta gospoda 
na mekanih dušecih, na tvrdih žuljevih naroda, lulu 
dime, kafu srču — a u sviet trube, kako za na¬ 
rod rade! 

Spoznavši mi obojica, da ne ima medju nami 
razgovora, prevali se moj trbonja po sjedalu i za¬ 
poče do skora svoju glasbenu produkciju, a ja, ne¬ 
što zlovoljan, nešto nujan, izvadim zadnje brojeve 
našega „Vienca tt i uzmem čitati. 

„Priegor s ljubavi! Hm! Hm! — Novela od 
nekoga početnika, pomislim, to će mi biti opet ro¬ 
mantičnih suza i uzdisaja! — I)a vidimo! 4 ' Primak 
nem se za čudo dobranoj svietiljki i čitah ovo. 



II. 

Tko vas znade naš malogradski život od po- 
sljednih pet do šest godina, za stalno nije ga poželio. 
Počelo se jedno od drugoga sustezati, dieliti, a po¬ 
najviše tomu sakrivile one tužne političke borbe, 
koje, ne samu da su vjeru davnih prijatelja uzdrmale, 
več su mnoge i mnoge posve razdvojile. Družtveni ži¬ 
vot prhnuo s naših strana — a ustrojile se četice, od- 
kojih išla svaka za svojom svrhom. Biedno li je to 
napredno doba, kada je uzmoglo družtvene odnošaje 
u takovu smislu preporoditi. — Jedan se uklanjao 
drugomu, jedan pred drugim strepio, da ga ne 
ocrni; jedan iz sebičnosti pogazio svako poštenje i 
istinu, — a drugi sastrašivao, ovaj grozio se, onaj 
silio, a mal ne svi zajedno u sviet trubili sve, 
samo ne istinu i čast hrvatskoga imena. 

Što je nam bilo raditi, koji smo na braniku 
doma i njegovih prava uztrajali? Valjalo nam se 
složiti, da nas kužna bujica pojedince ne odnese. 
Ako ćemo, da zavriedimo ime čovjeka, budimo prije 
svega domoljubi, bila je naša lozinka, jer se jedno 
bez drugoga niti pomisliti ne dade. A toj lozinki 
bilo nas u našem gradiću dosta vjernih.. Bijasmo si 
svjestni što hoćemo i što moramo htjeti, pa ma nam 



Digitized by A300Qie 





protivnici sto put to poricali. Najviši stepen čovječtva 
samo je posljedica sviestnosti. 

Sjedeći ja nekoga dana — nekako sredinom mje¬ 
seca rujna lanjske godine — pred pisaćim stolom, bane 
mi u sobu drug iz mladjih godina doktor medicine 
Jablanac s pismom od prjjatelja Jurja, da ga na 
sutrašnji dan uz našega najvećega šaljivdjiju, grad¬ 
skoga šumara Tiburcija Gljivarca posjetimo, jer da 
ga je iznenadio vrlo mil gost, pa bi ga malo raz¬ 
veselio. Eazveseliti ? Ticalo se to dakako ponajviše 
našega Tiburcija, jer meni su moji odvjetnički po¬ 
slovi, a Jablancu njegovi bolestnici svaku šalu iz 
glave izbili. A1 Gljivaree, to je bio čovjek za taj 
posao ? 

Adam Tiburcio Gljivaree, šumar kr. i si. grada 
X. bio sin čestitih građjanskih roditelja, izučio svu 
gimnaziju u Zagrebu, a kad ga niesu roditelji mogli 
rad siromaštva dalje školati, stupi u baš tada ustro¬ 
jen šumarski zavod u rodnom si gradu Križevcu, 
svrši nauke i posta nakon prilično dugog vježbanja 
šumarom u X. 

Bijaše Tiburcio, ii kako se on volio zvati Ti- 
berio, čovjek dobra srdea, poštenjak, odrješit do¬ 
moljub, svakomu prijatelj i svakomu rad svojih do- 
sjetaka mio. Predstavite si čovjeka od 30 godina, 
malena, dobrano uhranjena, crvena, malenih brčića 
i bradice, tamnih sitnih očiju, lagana hoda — i eto 
vam Gljivarca. Prem šumar, nikad ne odaje svoga 
zvanja odielom, jer mrzi sve uniforme. Na glavi mu 
malen okrugao šešir — ii kod kuće čepića; govori 

mnogo i malo, kakve je volje, — al ga lako udo¬ 
brovoljiš ; smije se grohotom a pun je rječka i pri- 
riečja. — Kad je osobite volje, tad mu od srdca 
teče: „Kramare, da bi ti glava odpala kad se čemu 
čudi: „Puška ga božja ubilakad je ljutit: „Pro¬ 
kletstvo na Medvedgradu!“ — a kogaosobito cieni, 
taj mu je ,,kaluđjer.“ 

Al jednu osebinu imade Tiburcio, koje mu nisi 
preoteo. Kao što je u svem svoj i ničij drugi, tako 
je upravo biran u jeziku si i govoru. Za njega ne 
ima tudjih rieči, ma bilo gdje i kako, on če skovati 
hrvatski naziv. Tiburcio je purista a mi smo mu 
već sto put kazali, da je jezikodubstvo u njem iz- 
izgubilo zviezđu prvoga reda. 

Idealisti su njemu uzoraši materialisti tvaraši, 
ura mu je klepetaljka, lokomotiv smjestagibac, cvi¬ 
ker brunda, cilinder tuljac, frak lastin rep, — i tako 
dalje. Našlo se dakako i medju nami veseljaka, koji 
su na Gljivarčevu stali rieči prevraćati, te je tako 
,,Spitzbube“ postao „šiljasti dječko“, tako ,,Auflauf“ 
,,nabjegalo“ i „puntarija“, ,,Rostbraten“ „hrdjava 
pečenka, i t. d.*‘ 

Al bilo sve to u šali, pa smo si vazda ostali 
dobri a sjegurno veseli kad je naš ,,specialitet“ ili 
po njegovu ,,osebunjak“ uz nas bio. Takav bijaše 
Gljivarec. Nu ja i Jablanac daleko smo zaostajali 
za Tiburcijem, kad se valjalo pošaliti, nebijasmo ni 
mi nierai, al je nam tudjinstvo otelo, što je njemu 
domovina sačuvala, originalnost. 

Jablaoac i ja učili snio u Beču, on medicinu, 
ja prava — i tako se sprijateljisrao, da nije bilo dana 
a da se nebi mi dvojica sastali. Bijaše moj doktor 
čovjek riedkih vrlina, skroz i skroz dobričina, al u 
mnogih nazorih skoro ekstremau. Gdje god smo mi 
htjeli dobro, on je htio bolje, gdje god mi liepo on 
je svikuđ propoviedao strogo moralna sredstva, pa 
se nije nikako mogao s nami đrugimi složiti, kad 
smo govorili, kako bi se ovo ili ono u nas na bolje 
krenuti dalo, a tomu preporučivali stroga i prieka 
sredstva. U đružtvu nije bilo većega veseljaka od 
njega, a gospodje naše okolice šaptale su si, da 
da mu nije u ponašanju i umno začinjenoj zabavici 
na daleko premca. A doista nije ni bilo u našem 
gradiću ni đružtvenim položajem ni osobnimi vrli- 
nami muža Jablancu ravna. Bijaše mlad, ko gora 
snažan, uman, Ijubezan, ne oženjen. Ta kolike su se 
stoga nanj oči oborile, kolika srdca za njim uz- 
plamtila, kolike mu mrieže podmetale! Nu on niti 
pisnu, niti zubmi skinu, niti je kudio, niti hvalio za 
ručak ni za zabavu, kojom ga sad ova majčica, sad 
ona tetića počastila. On ni lievo ni desno, a ipak 
se čulo svaki čas, da se zaručio sad s ovom, sad 


Al uz sve to nije ipak š njime bilo od neko 
doba na čistu. Snuždio se i stao više samotovati, a 
ipak se u družtvu silio, da se prikaže čim bezbriž- 
nijim i veselijim. — Njegova narav mu nije dopustila 
da se prema nam — Gljivarcu i meni očituje. A 
očito je bilo, da je tajnu krio. Bili se mi zanj za- 

brinuli i liepo ga jednom zamolili, da se bar nam 
povjeri, al se on znao svemu tako izvinuti, da ne- 
mogasmo o tom više na drugi način š njim govoriti, 
nego da ga ozliedimo. Kanismo se toga i odlučismo 
do zgode počekati. 

Medju tim stanemo potajno o njem razmišljati 
nu ne dopriesmo do ničega. Znadjasmo doduše, da 
ja svakoga tjedna po koj dan iz grada otišao, al 
bože moj, nije li to njegovo zvanje zahtievalo ? Po- 
mislismo i na ljubav, — al zašto da nam ju krije? 

U to evo dodje s listom, da š njim krenemo 
Jurju Markoviću, bez dvojbe najčestitijemu vlastelinu 
naše okolice. To nas nije iznenadilo, jer bi mi 
češće zalazili u krug Markovićeve obitelji kao stari 
znanci. 

Juraj Marković svršio je dosta pred Jablan- 
cem i menom pravničke nauke u Pragu. Krasno 
imanje, što mu ga otac namro, otudji ga suhopar¬ 
nim aktom i sklonu, da se podao umnom gospoda¬ 
renju. Oženio se prije kakovih osam godina s Praž- 
kinjom, o kojoj neznaš, što bi joj više slavio, da li 
ljepotu, da li dražest, da li njezino plemenito osje¬ 
ćanje ili dragušan joj domaćinski mar. — Bijaše 
još uz nju majka joj g. Karlinska i sestra Lota — 
daleko od nje mladja. One bi ju vjerno u svem po¬ 
magale a i čitav obiteljski krug nekako poljepšale, 
nadopunile. 


I danas bijaše mi Jablanac nekako čudnovato 
tajinstven i nemiran, kad me nagovorio, da idem 
š njin; i sa Gljivarcem u Završje Markoviću u pohode. 

A1 nehtijuč ga ja izpitivati, obrečern mu, a on se 
na naglom udalji. 

Što mu je? pomislim kad je otišao. Nevidjeh 
još Vladislava takova. Smišljah svakojako, mal da me 
nije i glava zaboljela — nu nemogah se ničemu 
dosjetiti. A čemu si toliko glavu tareš? zaviknem 
napokon sam sebi; čekaj do sutra! 



III. 

Bijaše drugoga dana o podne, kad stadoše 
pred mojim stanom kola. Pozdravim srdačno prija¬ 
telje i sjednem k njim. Gljivarec bijaše pun rieči i 
šala kao uviek, — a Jablanac kao da se nekud za¬ 
mislio. Hitri vranci ponesu nas za čas iz grada a 
pred nami se s prvog vrška otvori vidik na divni 
taj hrvatski kraj. List već pomalo padao s dublja, 
na dugom nizu livada zelen požutjela a medju njom 
u vjetriću zadnje titralo cvieče. Na desno digle se 
straga kršne^gore, a na lievo spuštala se visočina, po 
kojoj vranci s nami letili. Na njivah zagledasmo mar¬ 
ljive orače a už nje na jata viernih im vrana — i 
pe koju veselu ševu. Sav taj toli jednostavni, ali toli 
mili kraj, silno se dojmio moje duše te uzklikoh: 

„Ah čije bi srdce moglo tako leđno i tako 
biedno biti, da ovaj kraj, što ga mi domovinom zo¬ 
vemo, ne obljubi ?“ 

„Pati još pitaš u progovori Gljivarec gorko, „ne 
ima li dosta primjera ? u 


„A vjeruješ li brate,“ uzmem ja, „da svi oni ljudi, 
koji su iz ove zemlje krv i mlieko sisali a tada ju 

zaniekali, vjeruješ li, da su to učinili na glas srdca 
svoga? Oni, koji ga još imadu, jednog će se dana, 
prije ili kašnje gorko kajati; oni, kojim je već izu- 
rarlo, izumriet će biednije od divlje zvjeradi: a sudba _ 
će nad jednimi i nad drugimi izreći pravednu od- 
sudu, pa će cesto i nevini potomci plaćati griehe 
svojih otaca. “ 

„Ako pravednosti ima, bit će tako* doda Jabla- 
nac ozbiljno. 

„Al raanirao se braćo, sjetnih misli/ poče opet 
Gijivaree, „ta danas nam valja dobre volje biti, idemo 
bo u najsretniji, najblaženiji krug bračnoga života, 
što ga ja poznajem. u 

„Jure je bome sretan* reče doktor, „al je i našao 
ženu, kakvu čista, nepokvarena, slavska mati od- 
odgojiti može.* Na to duboko uzdahnu. 

Ja ga sa strane pogledah i lanuh sasma tiho: 

„A zar neima uz Vlastu i Lota.* 

Mirno mi on odvrati: „Jest i Lota je za stalno 
djevojka uzorna, al Vlasti nije ravna.* 

„Kako ti to misliš ?“ zapitamo ga u isti čas ja 
i Gijivaree. 

„Kako ? — Nije tako stalna, tako odvažna, — 
tako dostojno ljubezna. Ima doduše u nje svega, - 
česa i u sestre joj, al svega manje; Vlasta je neo¬ 
bična žena.* 

„Al to je naravno,* uze Gijivaree govoriti, „Vlasta 
imade muža, i to plemenita, umna, koj je u njoj 
sve oplemenio, ukrasio i usavršio; nebi li i Loti 



bi imala čvrsto zaklonište o ruci značajna i ljubeća 
muža?“ — I pogleda on oštro Vlađislava, — al ovaj 
kao da se želi izvinuti odgovoru, uzkliknu očito 
razveseljen: „Oj da si nam zdravo milo Završje! u 

I svi glednusmo u isti čas na desno i opazismo 
pod briežuljkom seoce kao raztreseno stado, a nad 
njim biel gradić poput brižna pastira. 

U razgovoru prošlo nam vrieme tako brzo, da 
ni ne opazismo, kako smo se približili tomu ma¬ 
lomu raju, što ga okrasila i oživila liepa ženska duša. 

Spustisrao se niz brdice, vinusmo kroz ravan 
na desno, medju koljebicami uz brdo i za tinji čas 
evo nas pred dvorskimi vratmi. — Na prozoru po¬ 
kaza se glava, vrisnu i — odleti. Kad uljezosrao 
na dvor, bilo mi tako, kao još nikad medju timi 
dobrimi ljudmi. 


IV. 


Završki dvorac sagradjen je na dosta visoku 
briežuljku; možeš š njega sav bliži kraj pregledati. 
S prozori prema iztoku, zasiže zapadnom stranom 
u velik zelen dvor a za njim t se reda krasan vrt i 
voćnjak, što ga ukusna i snažna ruka Markovićeva 
pretvorila u pravi perivoj. Za perivojem istom raz- 
prostire se gospodarski dio. 

Dvorac sam prizemna je, visoka sgrada, a sried 
pročelja dižu se četiri kamenita stupa do krova te 
zaokružuju krasan, zelenilom obrašten, podstriešak 
(veranda), pred kojim se spušta malen al čaroban, 
bielimi letvicami ogradjen, cvietnjak. Do podstrieška 

pako nižu se sa svake strane cvietnjaka u polukrugu 
široke kamenite stube. 

Zalazilo bi se u dvorac obično na glavnom 
ulazu sa zapadne strane. Dvorištu na lievo i na 
desno redale se liepo sagrađjene gospodarske sgrade. 

Nebijasmo još ni s kola sašli i već izleti pred 
nas sva gostoljubiva kuća, samo glava joj uzmanj- 
kala, a jedno se novo nam nepoznato lice pridru¬ 
žilo. Vlasta i Lota pohrliše do nas, a nepoznati gost 
zaostao s gospođjom Karlinskom i njezinom unučadi, 
sedmogodišnjim Draganom i petgodišnjom Olgicom, 
pred ulazom. 

0 toj dvojici milih malih valja mi unapred nešto 
vrlo čudnovata spomenuti. 

Bivši još Juraj u Pragu, znao bi se on u svojoj 
ljubavnoj vatri obratiti i pjevačici vili te mu za čudo 
versi vazda bili jambi. Pa kad se on s Vlastom ože¬ 
nio i djetce zapomogao, na čudnu dodje misao i 
nazva Dragana na uspomenu onih pjesničkih dana 
,,Jambusom u a Olgicu „Romancom*. A nisu mu 
djetce u kući ni drugče zvali, pa se i Vlasta tomu 
tako priučila, da bi gost stranac, prvi put u toj 
kući, morao pomisliti, Bože moj, čudnih li ljudi, 
kako su si djetcu okrstili! 

Nu što je njim do koga stalo, kad su tako ži- 
vili s jedne strane u uspomeni najljepših časova 
svoje mladosti, a s druge strane u najsukladnijera 
vezu života! 


Bijaše Juraj valjan i brižan gospodar, ljubezan 
suprug i otac, a Vlasta najbolja žena i majka. Mo- 

glo joj biti kakovih 26—27 godina, dakle ono doba, 
kad su žene najljepše. Minula ju mlada lahkou- 
mnost i nespretnost, njezina bistra, smedjokosa gla¬ 
vica toga već mnogo proučila, dosta ona izkusila i 
i obuzelo ju neko dostojanstvo. Pa kad god sam 
motrio miljušnu i spretnu kretnju te gospoje, dražest, —- 
kojom je sve očarala, onaj mar i neumornost, da sva¬ 
koga zadovolji, vazda sam morao povjerovati, da 
ima sveza ljudi s dobrimi božjirai geniji. 

Ali čemu sam se još najviše divio , to je bila 
pravilna, čista hrvaština, kojom je mila ta žena go¬ 
vorila. Ona. Ceskinja, tako ju je za kratko vrieme 
svog boravka u Hrvatskoj naučila, da bi ju Hrva¬ 
ticom bio držao. Bila je to dakako Jurjeva zasluga 
al Vlastina prednost! Pa kad sam ju slušao, kako 
je na one rumene usne liepo žuborila, nisam pomi¬ 
slio na one strane ljude, koji po pol vieka kod nas 
u Hrvatskoj sprovedu, pa ni pet rieči hrvatski ne 
nauče, već pomislih na domaće rodjene sinove i 
kćeri, kojim je domaća rieč deveta briga. Bože moj, 
kud bi mi već bili, da imamo takovih majka, kao 
što je Vlasta! 

I Lota je dobro hrvatski govorila; jedina g. 
Karlinska nije se sasma priučila hrvaštini. 

Al kud zakrenuh! 

„Da ste nam zdravo, mili gosti,“ pozdravi nas 
mila domaćica i pruži nam svoju malu ručicu a li¬ 
cem joj proleti sjaj blažena zadovoljstva. 


Rukovasmo se srdačno i vele pristojno. Bila 
bo je Vlasta jedna od onih riedkih simpatičnih žena, 

prema kojim se, ma da si im kakav znanac, ipak 
ne možeš otresti stanovita kavalirstva. A nije me 
iznenadilo takovo ponašanje medju nami znanci. — 
Druga bi se možda na njezinom mjestu zabunila 
bila, al ona svojom sjegurnošću i naravnom dražesti 
zaštićena, obrati se Loti, koja se baš s Gljivarcem 
u razgovor uplela te joj reče: „Lotice, ded’ Jurja 
pogledj!“ 

Lota bijaše djevojka od kakovih 18 godina, 
ovi§oka, plavetne kose, lica skroz Vlastina, samo 
nešto punijega. Dragota joj i srdačnost, vragulja- _ 
sta živahnost a ipak umjerenost, — moglo te sve 
to zanieti. 

A kako je bila ljepušua ta zlatoglavka u svom 
bielom, jednostavnom odielu s plavim pašom i pla¬ 
vom vjpcom oko sniežana vrata, kad se skakajućim 
korakom upravi u vrt po Jurja! 

Ona izčeznu medju cviećem, — a mi krenusmo 
s Vlastom prema nepoznatomu gostu, koji je s Kar¬ 
tonskom pod stubami stajao. 

„Imamo mila, nova gosta, u poče Vlasta, „prek¬ 
jučer nas sve iznenadio svojim došašćem, pa nam 
još koj dan neće pobjeći. — I vi ćete ga, gospodo, 
obljubiti, čestita je duša.“ 

U to prispjesmo do njih te se Kartonskoj, ženi 
od kakovih 50 godina i novomu gostu naklonismo. 

„G. Ivan Bjelančić vlastelin, — g. g.“ — tu nas 
Vlasta predstavljajuć po imence nazva i potreptav 
lagano Bjelančića po ramenu, doda ljubko i ujedno 
galantno: „Moj davni, mili prijatelj iz otčinskog 

mi kraja. “ Uz to se malo zacrveni te ga pogleda, 
što će on na to. Ostao on medjutim miran, samo 
mu crno, sjajno oko zasja i tad vrlo uljudnim gla¬ 
som prozbori: „Vrlo mi je drago“. 

I uputimo se gore. Jablanac i Bjelančić s Vla- 
stom, Gljivarec s Karlinskom, — a ja trgnem k sebi 
malu „Bomaneu“, djetešce dostojno majčice svoje. 
Dragan odletio već prije s Lotom. 

Sad istom, kad smo uz stube išli, stanem mo¬ 
triti Bjelančića. Nije već bio najmladjih godina, 
trideset i petu već je za stalno prevalio — a vidio si 
mu i gdje koju siedu nit na glavi. Lica bijaše du¬ 
goljasta, izvanredne bljedine, inteligentna. Nosio 
punu, Jiepo rezanu, crnu bradu i velike brkove 
a na visokom mu čelu, nad onim svodom dvili va¬ 
trenih zviezda, — dvie se brazde nabirale. — Bijaše 
Bjelančić čovjek od oka, naravan, ne usiljen — 
al po svem sudeć, odmarao se tek od kakove težke 
biede. 

Vlasta ga je očito odlikovala, jer je š njim 
uručice išla. Pa kako je bio dostojan taj Bjelančić 
s Vlastom o ruci! Kao da stupa kralj s kraljicom! 
A Vlasta istom, ta krasna duša, koja valjda ni mi¬ 
slila nije, kakove bi se mogle už nju radjati strasti! 
Tako se meni bar činilo; jesam li po sebi sudio? 
I to moguće. — 

Toliko mogah za prvi časak na Bjelančiću opa¬ 
ziti i te mi misli glavom prošle, — kad nas već 
gdja. Markovićka u sobu uvede a za na mi u brzu 

koraku dohrli naš Jure. Kako nas on veseljak primi, 
možete si istom misliti. 




čitava kuća zamni našim dolazkom a da je na 
Jurjevu bilo, neznam, što nam nebi bio na slavu 
učinio. Bijaše on čovjek poštenjaković, — a što je 
još veća riedkost, kao hrvatski vlastelin pravi, po¬ 
žrtvovni domoljub i prijatelj biednoga našega puka. 
Znadjaše on dobro, gdje nam valja pomoći, da se 
otresemo lakomog tudjinstva, pa je za prosvjetu i 
za napredak pučanstva svoje okolice svake godine 
velike žrtve prinašao. 


„Nam valja tražiti spas samo u svjestnosti 
našega naroda, u znao bi on govoriti, „valja nam u 
njem oplemeniti prirođjenu mu iskru poštenja i 
uztrajnosti do žarkoga plamena, kojim će tad obu¬ 
hvaćati sve što je njegovo a s prezirom odbiti od 
sebe one ljude, koji mu nudjaju za zlatnu slobodu 
zlatne kule. Samosvjest nepokvarena naroda najbolji 
je štit proti svakoj štetnoj i zlobnoj struji.“ 


„Hej Jure,“ oglasi se na jednom Tiburcio, 
„čuli smo, da će do skora od tebe u Viencu poveći 
epos izaći.“ Time je on kanio Jurja malo boenuti. 

„Dakako kramare,“ odvrati Jure sasma lako- 
nički, „ta zar neimam junaka „Jambusa" i malu 
lirsku pjesmicu „Romancu ?“ 


I sve družtvo udari u smieh bez kraja i konca; 
mali „Jambus" gizdavo se po sobi prošeće, svjestan 
si svoje važnosti, — a Vlasta se prstom zagrozi 
Jurju. 

Začela izar toga medju nami ugodna zabava, 
a na jednom ponudi mi Lota, da idem š njom ogle- 
dat njezine ruže, što ih ona sama ovoga ljeta ople¬ 
menila. Baš su cvale. — Pristanem rado na po¬ 
nudu i do skora se udaljimo iz sobe te izčeznemo 
na vrjugastih putevih završkog perivoja. 

V. 

Tlo završkog perivoja vrlo je valovito. Posred 
njega na malenu vršku ima nekolicina visoka dub¬ 
lja. Tu pod sjenatimi granaini slavenskih lipa i pa- 
jasena nižu se u okrug onizke biele klupčice s lie- 
pim zavinutira naslonom — a pred svakom malen 
okrugao stolić. Sa sjevera ima dražestan, vječnim 
zelenilom zaodjet jelik a s jugoiztoka diže se drugi 
vršak s okruglom sjenicom, obraštenom vinovom 
lozom. Taj briežuljak obrašten je na podnožju vien- 
cem od najljepših ruža. 

S Lotom pod rukom stupah prema njemu sav 
zamišljen u njezino milo pripoviedanje. 

„Evo nas,“ reče ona, „kad se već približismo 
njezinim miljenikom, nisu li moje ruže krasne ? u — 
I kazala je to nekim ponosom. 

„Ljepše ne mogu ni biti,“ odvratim ja, „u osta¬ 
lom, bi li takova krasna ručica, kao što je vaša, i 
mogla što ne liepa i ne dobra učiniti ?“ 


„I vi ste laskavac?“ kliknu ona ponešto ne¬ 
zadovoljna. „Mi smo žene doista vrlo nesretni stvo¬ 
rovi, istina tako riedko do nas dopire, kao i do 

krunjenih glava. A1 jao tada njim i nam, kad ju ču¬ 
jemo. Obično je prekasno.* 

„A sad lije prekasno, kad istinu govorim?* 
zapitam ju naglo. 

Kao da se ljuti trgnu se nekoliko koraka od 
mene, okrenu se na stranu, — nu opazih, kako je 
smieh jedva susdržala. 

Pristupim tik do nje te joj se sa strane u 
lišće naglednera pitajuć: „Zar se ljutite Lotice ? w 

Ona se srdačno nasmije, zabrani mi porabu 
tako „ne umjestnih* komplimenta i pruži mi tu 
prepornu ručicu za znak, da je mir skljopljen. Na 
to pristupi k obližnjem busu i trgnu ko krv crvenu, 
tek u pupolju ružu, pa ju tad zataknu na moj crni 
kaput veleč: „To će Vam vrlo liepo pristojati, a 
ja to u gospode rada gledam.* 

„Lotice,* rečem ja, „danas ću Vam za volju 
biti aristokrat.* 1 smijuć se dademo si ruke i po- 
djemo pod lipe na one tako prijazne i ugodne 
klupčice. 

Ušutismo. 

„Bože moj,* zače ona iza dulje stanke, „znate 
li, što je našemu doktoru ? Od nedavna tako je po- 
bliedio.* 

„Dakle Vi mislite, da je bolestan?* zapitam 
ju ja. 

„A vi ne?* 

„0 da, da, i ja opažam, — al badava mi 
sve smišljanje. Kad je bio doktor zadnji put ovdje ?* 


Lota pocrveni — a tad reče: „A zašto to pitate ?„ 



19 


Digitized by ^ooQie 


fl 


„Zašto? Hm, čovjek bi mogao i uslieđ toga 
štogod zaključiti." 

„Vi valjda ne ćete misliti," — nastavi ona 
zabunjeno — 

„Ništa zla," upadnem ja, ,,al možda nešto 
skroz naravna." 

„A to bi bilo?" 

„Da je doktor zaljubljen!" 

„A u koga, što mislite?" 

„E valjda bi se tko našao u završkom dvorcu, 
n. pr. gospodična Lota." 

Štogod se sjećam života, nevidjeh takova iz¬ 
raza u ničijem milom lišcu, košto evo na te moje 
rieči sada u Lotinom. Kao da si ranio plahu srnu, 
a ona u boli nezna, da li bi zakukala ii od radosti 
poskočila, što je i tako izbjegla smrtnomu tanetu. 

Za čas se smiri i tugaljivim me pogledom gledeć, 
veljaše: 

„Varate se, Jablanac ljubi Vlastu." 

„Jel moguće," zaviknem ja snebiven i u isti 
mah mi se poče sve jasniti, — „pa ja na to niesam 
ni pomislio!" —• 

„A zašto nebi bilo moguće ?" reče ona. „Vlasta 
već jest tako sretna ili nesretna, kako hoćete, da i 
tamo očara, gdje nebi ni smjela." 

Dodjosmo do klupa i spustimo se na prvu. 

„A1 što ćemo sada ? To bome od moga doktora 
nije liepo, što se u Vlastu zaljubio. Bome i ja i 
Gljivarec Vlastu cienimo, al —" 

k, __J 

„0 šutite mi samo o tom vašem Gljivarcu," 
doda Lota rukom mašuć, „ni š njim nije sasma na 
čistu." 

„Što velite? Gljivarec da bi? — A —, onaj 
šumski kos? — ne, ne, nije moguće, nemogu vje¬ 
rovati. — A odkuda Vi to sve znate?" 

„Hm, tko ima oči a nije sliep, tko ima uši 
a nije gluh pa je u kući, taj valjda mora i viditi 
i čuti." 

,,A1 Tiburcio! Hm, hm, ta on se bar nije 
promienio!“ 

„Dakako, da nije, on i nije zaljubljen, nu 
što se sve ne može dogoditi?" — 

„A Vlasta?" 

„Ne dvojite o njoj." 

„Hvala vam. Nu to su vrlo težki oblaci nad 
krasnim ovim Završjem i nad njegovimi stanari. 
Valja ih ugnuti; samo kako? Hoćete li mi pomoći?" 

„Oj drage volje, al me ne nazovite denun- 
ciantkom i zavidnicom." 

„Nesudite tako zlo o meni. Nu sad nam valja 
raditi; prije svega šutite o svem, ja ću da stvar 
izvidim." 

„Dobro," reče ona i uzdahnu. U isti čas opa- 
zismo ostalo družtvo kako nam se bliža. Jablanac 
išao s Vlastom i nešto joj govorio. Za njima stupaše 
Karlinska s Bjelančićem i Juraj s Tiburcijem. 

„A evo izbjeglica," viknu gospodja Karlin¬ 
ska i Vlasta u jedan glas, „tražimo ih po svuda, a 
oni si ovdje tajne šapću." 


21 



Digitized by AjOO^ie 



„Bome pogodiste, milostiva," odgovorim ja 
nekako veselo. 

„A1 ljudi, kojih se najviše tiče, valjda toga 
ni neslute," priraieti Lota. 

„A gle, gle ti našega Milutina," nasmiju se 
Jablanac i Gljivarec; „čuvaj srdce!" 

„Jel tako kao i vi?“ dodam ja i zaškiljim 
do njih. 

Na to umuknuše i krenemo natrag u dvorac. 
Počelo se već mračiti. 


VI. 

U sobah nastajala ona sjegurno svakomu po¬ 
znata, a riedko komu ne draga večernja tama. Ja 
pristupim k otvorenu prozoru, dočim se drugi koje¬ 
kuda šale sbijajuć ii šuteć ponamjeste. Na dalekom 
obzorju samo se još zlaćani rub vidjevao, a nad 
njim talasale se gomile malih oblačića. Ogradjen 
dvor kraj staja bijaše se napunio Jurjevim blagom, 
što se vraćalo s paše; iz seoca baš umirali zadnji 
zvuci pozdravljenja — a mene čudna snašla čuvstva 
uz taj toli jednostavni i svagdanji prizor. — Što 
mi je tako gorilo na duši? — Kud mi misli za- 
bludile ? Jesu li bile Lotine rieči toli znamenite, da 

su me tako snuždile i zabrinute?— II nisu?- 

II možda ona sama s onim na smieh držanim izra¬ 
zom više djeteta, nego odrasle djevojke? — Pa 
kako joj u liepoj kosi krasno doličila ona rumena 
ruža! — 

A Vlasta, ta kraljica reda i dostojnosti ? Kako 
joj je veliko, sivo oko sjajilo, kako se smiešilo! A 
nije ni mogla nikad ljepša biti, nego u onom mo¬ 
drom odielu! — A Juraj? Sumnja li on, što se 
oko njega zbiva? Pa da \ sumnja, ima li se česa 
bojati? — Nezna li Vlasta najčastnije, najbolje, 
najpametnije puteve odabirati? — A ona se nikad 
nezaboravlja! 

Nešto me smete u tom razmišljanju. Jambus 
i Romanca dotrčali su od nekuda i unišli. —• 

U isti čas začuh iz treće sobe akorde na gla¬ 
soviru, koje kao da sam već čuo. Nemogoh se do¬ 
sjetiti. 

I sad istom osjetih, da je prilično hladno. Za¬ 
tvorim prozor i udaljim se. 

Kad sam trećom sobom prolazio, vidjeh Bje- 
lančića kod glasovira. Rad tame nemogah mu ni 
držanja ni izraza razpoznati. — 

„A gdje si ti?" zapita me Jure. 

„Glava me boli, pa sam se hladio." Prodjem 
desnom preko čela. 

„Loto," viknu opet Jure, „nebi li nam svje¬ 
tiljku donesla ?" 

Lota poskoči s podstrieška, gdje se s Jablan- 
cem i Gljivarcem, po smiehu sudeć, dobro zabavljala. 
Vrata bijahu na po otvorena. 


„Ako misliš," reče ona, „doniet ću, al su mi 
već gosti jednom odbili, — a i onako ćemo odmah 
na večeru. 

Bjelančić igraše sveudilj, kao da ništa ni čuo 
nije, što se u sobi govorilo. A nije treba, da se 
mnogo u ljude razumiješ, pa ćeš kazati: „ovaj je čo¬ 
vjek mnogo proživio. u On dovrši a ja pristupim k 
njemu, te ga zapitam: — „Čini mi se, kao da sam 
ovaj komad već od koga čuo. a neizmjerno ini se 
mili, od koga je ?“ 

„To je Fescova fantazija „Le dernier soupir 44 
odvrati mi Bjelančić vrlo uljudno. 

„Ah! — da, da. čuo sam ju od Rusa Ru- 
binsteina. tt 

„Od njega,“ uzkliknu Bjelančić, „zavidim vam! 44 

A njezin moto? — Počeh šaptati: 


„Ah zašto jednom samo u životu jednom, 

Onaj žarki trepet, koj ti suze vabi 
I raskošnim te strahom k cilju vuče vriednom; 

Oj zašto jednom zamre, zašto tak’ oslabi, 

Da kano mila svjetlost vječne zviezde jasne 
Na oblačnom nebu svieta tog ugasne! — u 


Obojica skoro oniemismo; bog bi ga znao, 
kakve nam misli letile dušom! — 

„Oprostite gospodine, 14 prekinem ja napokon 
šutnju, „g. Markovićka predstavila Vas nam kao svoga 
davnoga znanca; Vi ju dakle već duže vremena 
poznajete ? u 

„Ima već tomu kakovih 10 godina. w 

„Ako ju tako dugo znate, to ju sjegurno tim 
više štujete. 44 

„Priznajem to bez oklievanja. 44 

„Vi ćete dakle za stalno sa mnom nastojati, 
da Vlasti, toj najvrieđnijoj od žena pomognemo. 
Njezina sreća, njezin mir, njezina budućnost - sve 
je to na kocki." 

„Što velite?" 

Nisam vidio Bjelanćićeva lica, al sam iz nje¬ 
govih rieći razabrao sav mu izraz. 


„Govorite za boga," nastavi on, „sve, sve ću 
učiniti, al recite brzo, što je?" 

„Jablanac ju ljubi!" 

,,Hm!“ uzdahnu Bjelančić, „dakle se nisam u 
slutnji prevario, čim ga do nje vidjeh. — A ona?" 

„Vi ju znate dobro, a znadete i što joj duž¬ 
nost nalaže. Opazila je ona za stalno potajnu vatru, 
koja za njom teži, — a njezina dobra duša leprši 
medju najboljimi sređstvi, kojimi da u Jablancu 
ugasi toli pogibeljni plam." 

,,Dobra Vlasto!’ 4 kliknu Bjelančić, ,,hvalim Vam 
gospodine na iskrenosti. Budite uvjereni, da ću za 
sreću ove obitelji i tu pogibelj odvrnuti." 

„Te su mi rieči bile ne jasne, al su mi godile 
a nehtjeh Bjelančića smetati, koj se na glasovir 
naslonio i rukom preko čela prošo, kao da nešto 
smišlja. 

U to se otvore vrata a unidje Vlasta sva raz- 
žarena, te pozva „svoje mile goste u k večeri. 

Obojica se prenemo i pružimo si ruke. 


„Gospodine," šapnu mi Bjelančić, ,,što prije 
nebi bio učinio, sad ću pokušati; čut ćete. u 

I pođjemo obojica domaćici u susret. 

„Vi ćete biti moj kavalir/ 1 reće mi ona — 
a ja, pruživ joj ruku, odem š njom unapred. 

„Što Vam je, milostiva, Jablanac danas go¬ 
vorio? 44 upitam ju ja iduć. „Jest doduše indiskretno 
od mene, kad Vas za to pitam, al je tako važno 
za sve nas, da se neplašim, te Vas liepo molim. 
Oprostite ! 44 

Ona me zaćudjeno pogleda i reče: r Ja Vas bome 
ne razumijem, 4k i metnuv desnu ručicu na čelo, kao 
da smišlja, nastavi: — „Što smo sve ono govorili? 
0 mjestnih i dnevnih novostih, o nekoj novoj knjizi, 
o životu u Vašem gradu, o ženah — 44 

„0 ženah, 44 upadnem ja, „što? Molim liepo, 44 i 
sklopiv ruke zapljeskam joj pred licem, kao da ju 
molim, a uz to dodadem: „Al da mi se moja mila 
domaćica ne ljuti! 44 

Ona se dražestno nasmije i zače dalje govoriti. 

„Pripoviedao mi on, što sve zahtieva od žene. 
Oh! da ste samo čuli toga filozofa govoriti! — Oj 
kako će druge kajde zapjevati, kad mu do zbilje 
dodje! — Ta mislite li Vi, gospodo, da mi žene ne 
imamo takodjer ideala, pa kad nas sudbina, dapače 
često i ljubav s mužem sjedini, da smo i mi našle 
sva svojstva, što smo ih u našem uzoru nazirale ? 44 

,,A vi ste mu to kazali ? 44 

„Dakako. 44 

„A on? 44 


„On veljaše, da znade nekoga, koga bi obo¬ 
žavati mogao. 44 

Te su me rieči uzbunile , te pomislim, da je 
prieka nužda odvratiti od dobre te obitelji pogibelj 
silne strasti. 

,,A znate li, koga je mislio ? 4i zapitam Vlastu. 
.,Znam. 44 


.,1 ja. 44 

Gosti nas dalje u razgovoru zaprieeili. Posje- 
dasmo za stol. I bijasmo tako veseli, kao sto se 
ni nadao nisam. S jedne strane mila, pametna do¬ 
maćica, s druge Lota i nas veseli Jure — a nad 
sve Tiburcio znali su raztjerati i svaki oblačić sjete 
s naših lica. I doskora se orila vesela pjesma za- 
vrškim dvorcem. 


VII. 

Marko viceva kuća bila jedna od onih, u kojih, 
ne samo da se nastanila materijalna, već i duševna 
i vrlina. Mila domaćica, liepa dobrotom srdca i svo¬ 
jim se umom izticala; pa kao što nebi propuštala 
posala svoga materinjeg i kućnog zvanja, isto tako 
nebi ona ni ono s oka smetnula, što srdce razve- 
seljuje i dušu oplemenjuje. Kao da je bila u nje 
neka naravna težnja samo za onim, što je dobro i 
liepo. Bila je ona za to krasna žena, što nije nikad 
zaboravila ni svojih vrlina, ni svojih slabina, a koja 
je vazda nastojala izravnati ih. Juraj neizmjerno 
ju ljubio, pa mu je tuko postala svaka njezina na¬ 
vada i njegovom. A jednu su osobito imali oboje 
osebinu, koje nisu nikad zaboravljali. Svaki gost, 
koj bi prvi put Završje posjetio zimi, morao bi pri- 

poviedati zgodu ili iz svoga života ili koga od svojih 
znanaca; koji bi došao ljeti, morao bi se obvezati, 
da će do prve zime, poslati napisanu pripoviest. — 
A bile su tako ugodne te večeri u Markovićevoj 
kući! — Ako bi prispio koj rukopis, odmah bi Jure 
sazvao po nekoliko znanaca na „akademičko zasje¬ 
danje," kako se Gljivarec pošalio. Tad bi se svi sa¬ 
kupili u toploj sobici, sjeli po zakutcih i pomno 
slušali čitatelja — ili cesto čitateljku Vlastu. 

Ta osebina završkog dvorca bijaše u svoj oko¬ 
lici poznata, pa bi se zimi češće dobar znanac uz 
dobra znanca unj navratio. Za takve pohode imao 
Jure knjigu i š njom izašao pred novaka, koj bi 
morao unesti u nju, kad i o čem je pripoviedao. 
A od tih pripoviedaka što ih je taj mili dvorac sa 
svojimi stanari slušao, — mnoga i mnoga je već 
našla put medju hrvatske čitatelje, a sjegurno im 
ugodila. — A to je Vlasta učinila! 

I danas posije večere izadje naš Jure sa svojom 
crvenom knjigom pred novoga svoga gosta, koj je 
već prije bio o svem ubaviešten — i na Vlastino 
se molenje odlučio pripoviedati. — Jer tko bi njoj 
i što odbio? 

„Mi ćemo zajedno na kanape sjesti," ponu¬ 
dim Loti. 

„Na mekoslon," izpravi me Gljivarec. 

„Tu uz nas na fotelj će Vlasta,“ stane Lota 
redati. 


„Oprostite/' upade opet Gljivarec, „na pernati 
naslonjač." 

Nasmijasmo se i za časak posjedasmo. 

Sam Bjelančić sjede za ukusni stolić i naslo- 
niv se čelom o ljevicu, kao da sabire sve uspo¬ 
mene iz nečije prošlosti, progovori na jednom : 

„Pripoviedat ću vam, što još niesam nikomu 
pripoviedao, kako je moguće, da bude čovjek na 
temelju svoje nesreće ipak sretan ! ki 

On opet umuknu, a mi svi tim čudnovatim na¬ 
slovom još više upozoreni čekasmo. 

Jablanac sjedjaše, kao da se okamenio, Vlasta 
pozorno uprla svoje očice u pripoviedaoca, a Lota 
taknuv se slučajno moje ruke, reče: „Ala ste vruć.“ 
Ja zadržali tu hladnu ručicu, da ju stopim, a Bje- 
lančić zače dosta tihim glasom govoriti. 


VIII. 


„Ima tomu kakovih desetak godina, što sam bio 
prispio u Prag na sveučilište. Htjelo mi se svakako 
zadnju godinu djakovanja, one krasne, nepovratne 
dobe, sprovesti u hvaljenoj priestolnici Ceske zemlje. 

Politički život austrijskih naroda bio se svra¬ 
tio na bolje putove, pa su i (Jesi i Hrvati, stenjuć 
dosta dugo pod pritiskom absolutistične vladavine, 
počeli na novo odisati i u duhu se bratiti kao braća 
jedne sveslavenske majke. Taj naravni posliedak 
našega poriekla, naše historije, naših prava, našega 
jezika — okrstila je vazda svemu slavenskomu ne¬ 
prijateljska štampa i diplomacija „Panslavizmom". 
A pod tim imenom razumievalo se ono silno stra¬ 
šilo, koje bi rado u prevratu svu Evropu preustro- 

j i ti i poslavjaniti. — Mi Slaveni, mi siromasi, vazda 
tudje nakovalo, bili smo buntovnici, barbari, divljaci, 
— al težnje onoga silnoga germanstva, koje, ne 
samo da je prožđrlo slavenski sjever, već je i na 
jug do jadranskoga mora nakanilo, — te težnje bile 
su „veliki kulturni* zadatak te ne samo, da smo 
ih morali mukom pratiti, već smo ih dapače i sami 
donekle podupirali. 1 to je bilo slavensko strašilo.** 

Bjelančić presta za ćas, — a tad nastavi. 

„Oprostite, što se skoro udaljih od onoga, o 
čem ću, da vam povieđam Al roj raznih misli 
zanio me i u te odnošaje, pa ih nisam mogao pre- 
mučati. 

Kako rekoh kretalo se na bolje, kad sam ja 
prispio u Prag. Nas Hrvata bijaše za ono doba dosta 
gore na naucih, kamo više od sada! 

Krasne jesenske večeri prispjeh u „Zlatni Prag*, 
kako ga od svih Slavena jedini mi Hrvati nazvasmo. 
Mjesec bijaše već izašao — a zviezđe obasuše nebo, 
kad stadosmo na kolodvoru izpod Zižkova brda. 
Bijaše mi za čas nekako čudno samu samcatu međj 
tudjim svietom, daleko od drage domovine i od 
mojih mili. Nu bilo to za čas , osokolih se brzo i 
nastanili kod „zlatnoga angjela*, ne daleko od 
„Prašne brane*, jednoga od onih starovjekih tornjeva, 
kojih nigdje na svietu u tolikom broju, u takovoj 
slici i takove prošlosti naći nemožeš, kao što u 
priestolnici Oeskoj. 

Kad sam drugoga jutra otvorio oči, bijaše već 
kasno, al s moga prozora nevidjeh drugo, no silnu 

maglu — a u njoj tornjeve Teynske crkve, one iste, 
u kojoj su nekoć Husiti slušali rieč svoga vodje i 
svetili svoje oružje. 

Kad sam izašao, čudno mi glasio taj češki je¬ 
zik — a ipak me u duši veselilo , što se izmakoh 
vječnoj njemštini i tudjoj i domaćoj. Prag je češki 
grad, ma to Niemci uviek poricali. Osim stanovite 
klase ljudi, koji trguju i onih, što ih je birokra- 
tička samovolja ovamo posadila, — neima tu Niemca. 
Renegata bilo je vazda, — al na hvalu budi če¬ 
škomu narodu rečeno, najbolji njegovi sinovi i kćeri, 
najmnoćniji muževi visoka roda nisu mu se izne¬ 
vjerili ; alem narodnosti potekao kod njih od samo- 
vosvjesti. 

I udarih kroz „Pfikope w Ferđinandovom ulicom 
na Vltavsko nabriežje. Kao da se iz onih plavetnih 
valova podigao veličanstveni „Hradčin u sa svojimi 
palačami i katedralnom crkvom sv. Vida! Kad sam 
taj vidik opazio i kašnje s Hradčina ogledao preda 
mnom puklo more onih crnih tornjeva i palača, 
onaj dražestni rub gora, što se na sve strane nižu, 
a medj njima onu toli poetičnu Vltavu s mostovi, 
tad sam tek pojmio, zašto se s Pragom samo Na¬ 
pulj i Carigrad o položaj takmiti mogu — i zašto 
ga mi Hrvati nazvasmo „zlatnim.“ 

Prva kuća na uglu Ferdinanđove ulice i na- 
briežja, što se južnom stranom usuprot češkomu 
kazalištu, a zapadnom prema „maloj strani u diže 
— ta kuća primi mene za stanara, a trećega kata 

otoke bio moj! 

A nije mi druge zabave ni trebalo, nego da 
samo na prozor stanem i gledam vrevu silne svje¬ 
tine, što se na nabriežnom šetalištu turala, ili da 
slušam šum Vltave, ili da motrim u zadnjih tracih 
sunca plamteći Hradčin — ili u zviezdovitoj noći 
sjene onih prastarih spomenika, koji su, živi svje¬ 
doci davnih i burnih vremena, i k nam donesli 
siedu glavu, da nam zajamče istinitost mrtvoga 
slova. Pa je li i treba više ljudskoj duši? — Sam 
samcat s timi starinami nisi ostavljen, imaš dovo¬ 
ljna družtva. 

Pa kao što se u obće u Pragu težko spoznati 
s kojom kućom, nisam baš ni tražio takova družtva. 
Ono nekoliko poznatijih Hrvata rneni zadovoljavaše; 
drugo prosto vrieme sprovedoh u divnoj okolici, 
svakim korakom stupajuć na povjestno mjesto. 

Tako prodje zima uz sve samotovanje toli u- 
godno, toli blaženo, toli spokojno! Tad jednoga dana, 
bijaše pod konac travnja, bane mi u sobu do¬ 
bričina moj gospodar Cermak, umirovljeni viši či¬ 
novnik te mi ponudi, da š njim krenem k nekomu 
znancu, koj se baš bio preselio u jedan onih mnogo¬ 
brojnih ljetni ka, što se Pragu na sjeverozapadu, iz- 
medju krasne „Stromovke“, pražkoga Maksimira i 
današnjega Buštjegradskoga kolodvora, — a tik uz 
zamak cara Ferdinanda nižu. Okrstiše taj Tuskulum 
Ourincem. 



dnji prozor s izgledom na rieku i njezine zelene 

Bijaše vrieme ko sried ljeta. Privolim uz Čer- 
maka i za čas stupasmo Franjevim nabriežjem, tad 
krenusmo na onaj 500 ljetni Karlov most, koj spaja 
Vltavom razdieljen Prag. Pa koja te čuvstva tu 
ne obuzmu, na mjestu, na kojem je nekoć „Jan z Ne- 
pomuka“ zadnji čas života sproveo, na kojem su 
Hus i Žižka i toliki slavni junaci hodali, kojim je 
jjrohujio niz najkrvavijih ratova, na kojem se toliko 
put odlučila sudbina naroda! 

Iz malostranskoga Namjestja udarismo uz ono 
nekoliko sto stuba na sam Hradčiu, taj pražki Ka- 
pitol. Nauživ se rajskoga izgleda, prodjemo kroz 
sam kraljevski grad na „Marijin šanac“, pa se kroz 
„pjeskovita vrata“ spustimo milim, baš prolistalim 
drvoredom prema ljetnoj naselbini uglednijih Pražana. 

—„Prijatelj moj Maly, komu u pohode idemo, “ 
započe na jednom g. Čermak, „čovjek vam je oso¬ 
bitih vrlina. On je proputovao sve skoro slavenske 
krajeve, pa i Vi, gospodine, možete š njim hrvatski 
govoriti, jer je on sam književnik, i trudio se, da se 
upozna i slavenskimi nariečji i njihovom knjigom. 
Sa svimi Vašimi starijimi književnici bio on dobro 
poznat, — a nemože nikad zaboraviti onoga do¬ 
čeka, štono su mu ga Vaši rodoljubi ne dugo pred 
„Slavjanskim sjezđom 4 u Zagrebu pripravili. . . Kad 
sam mu zadnji put pripoviedao, da imadem Hrvata 
za stanara, on me umah umolio, da Vas njemu 
privedemo 

Ja se naklonim g. Cermaku a tad progovorim: 
„To je ne samo za mene, već i za moj narod vrlo 

laskavo, što ste mi Vi, gospodine, baš sada kazali, 
a ja ću svi mi silami uznastojati, da uzdržim simpa¬ 
tiju g. Maloga za nas Hrvate. Nam Slavenom i ne 
treba drugo, do medjusobne moralne pođpore." 

U takovu i sličnu razgovoru dodjemo do Tu- 
skula g. Maloga. Za nam i kao da su bezdna pro- 
ždrla sivo stienje pražkih palača i tornjeva: tako 
ih belveđerska visočina sakrila. Jedva da vidjesmo 
vršak sv. Vida na Hradčinu. 

Zasjelak g. Maloga na kat je visoka kućica od 
pet prozora, sagrađjena posried krasna vrta u vrlo 
ukusnu slogu, poput onih taljanskih ljetnika. — U 
vrtu se već cvieće razpupilo bilo a bieli proljetni 
metulji stali po njem igrat svoje kolo. 

Sluga nas najavi i za čas uniđjemo. 


IX. 


G. Maly primi nas vrlo uljudno i očito bijaše 
razveseljen, kad nas opazio. Bijaše već davno pre¬ 
valio petdesetu, al mu se niz ljeta i dublje zabrazdio 
na visoku nabranu čelu i mal’ ne skroz bieloj glavi. 
Bijaše častan i dostojan, prostodušan i ljubezan do¬ 
maćin. Odkad mu prije nekoliko godina umrla su¬ 
pruga, vazda se odievao crninom, — a žalba i tuga 
izkrivile mu visok stas. Djetce nije imao, pa bi zimi 
ii putovao južnimi stranami ii u gradu stanovao; 
svakoga proljeća pako doselio bi se u svoj ljetnik 
i živio tamo svomu cvieću i radu. 

Iza smrti supruge uze k sebi sestru — udovicu 
iza nekog višeg činovnika — s dvoje djetce, dviema 

djevojčicama, koje tako obljubi, da je u njih upravo 
živio. 

I govorasmo o koječem. Morao sam mu pri- 
poviedati, kako kod nas u Hrvatskoj, što se je sve 
promienilo, odkad njega dolje nebi, pitao me ob 
ovom ili onom — a tad mi stao sam pripoviedati, 
i ja ga slušah, — i motrih i morah mu se diviti. 
Kada je spominjao svoj put po Hrvatskoj, što ga o 
ruci drage svoje žene proputovao, ob onom dočeku, 
kako ga naši prvaci primili i podvorili, — tad opa¬ 
ziti u onih upalih, smeđjih očijuh stari sjaj i vatru 
a lahko rumenilo razžari bliedo dugoljasto lice star¬ 
čevo. 

Na jednom zape mi oko o jednoj slici, što je 
ne daleko od mene na stieni visila. Bijaše to ovelik 
lovor-vienac, a na svakom listu po jedna glava. 
Samo jedan list bijaše prazan, — a unutar vienca 
dug i sitan napis. 

G. Maly opazi, kud se zagledah. „Vas je ona 
slika obuzela ?“ zapita me na to. 

„Priznajem, vrlo mi se originalna vidi.“ 

„0 ne samo originalna/ prihvati on, „već 
i po nas Slavene važna. Predstavlja sve sudionike 
slavjanskoga sjezda, — a bilo ih 340.“ 

Pristupimo na to bliže k slici i vidjeh glave 
svih slavenskih prvaka liepo poredane. Palackoga 
na prvom mjestu kao predsjednika; uzanj prazan 
list a do njega kneza Lubomirskoga, drugoga pod- 
predsjeđnika; a tad su se dalje redali; Bakunin, 
Štule, Liebelt, Vuk i drugi. 

„A zašto je ovaj drugi list prazan ? u upitam 
Maloga. 


„Prvi podpredsjeđnik slavjanskog sjezda, St. 
Vraz, nije ostavio iza sebe slike.“ 

„Dakle Vraz manjka!“ 

„I)a, on preminu, a vi, premalo ga ocjeniv, 
zaboraviste nanj — a kasnom potomstvu neće se ni 
jedna crta prvoga pjesnika probudjene Ilirije, uz¬ 
dignute Hrvatske, sačuvati! — Evo stoga praznoga 
mjesta. “ 

Ova izjava g. Maloga boljela me, dosjetili se, 
da ima neka sličica Vrazova, al bez svake sličnosti; 
nu uvidih skoro, da moj vriedni domaćin pravo 
imade. Al čija je to napokon krivnja? 

„Imate pravo, gospodine/ stanem tad Ma¬ 
lomu govoriti, „premalo smo mi Hrvati zabrinuti 
za takve ostanke naših vrstnijih muževa; slika nji¬ 
hovih malo ii ništa, njihovi rukopisi ii već u pra¬ 
šini gdjegod iztrunuše ii izginuše, a njihovi listovi, 
— taj odsjev ljudske duše, — davno li po vjetru 
svieta razsijani izčeznuše! — A nije bo tako samo 
negda bivalo, ni danas nismo bolji. Oj kolika kri- 
vnja leži na onih. kolika nehajnost, koji bi imali i 
mogli predvoditi, prednjačiti, sokoliti!- 

„Tješimo se mladi prijatelju,“ prihvati na to 
Maly, „počelo evo svitati, bit će bolje. u 

„Da, bit će bolje, “ stanem oduševljeno nu gorko 
govoriti, „al dok se mi Slaveni ne budemo bolje 
poznavali, no nas drugi poznaju, dok ne budemo 
više stupali putem , na koj nas razni naši prijatelji 

doveli: putem međjusobnih predsuda i mržnje; dok 
se ne budemo jedan nad drugim izticali, jedan dru¬ 
gomu otimali ime, jezik, domovinu i rodjene sinove, 
a kad budemo svi jednako požrtvovni i uvidili, da 
nam je spas, budućnost i mogućnost samo u slogi 
i ljubavi: tad će biti bolje. — Dajmo svakomu svoje ^ 
a to poznajmo, pa se nebuđe dogadjalo, da bi Sla¬ 
ven kazao i pisao ,,o hrvatskom eposu Kačici", — 

„o banu Kačiću, otcu Kraljevića Marka £ ‘, — ,,o 
Ljudevitu Gaju, uzkrisitelju srbslce knjige u Hr¬ 
vatskoj ! u 

U isti čas začujemo vani na hodniku glasan, 
srdačan smieh, koj se na vratih ponovi. Ova se na 
naglo otvore, a u sobu uleti smiešuća se djevojka 
vičuć: „Ujače! — u jace! — a al ne dovrši, opazi 
mene i g. Cermaka, koji je kod glasovira međju 
notami nešto tražio. 


Aj! kako vam se sirotica djevojka zabunila, 
opaziv ne očekivane goste! Oj, kako je bila liepa 
u toj zabuni! 

„Laurice," prihvati napokon g. Maly, ,.što si 
se tako sladko smijala, — a sad toli prepala? — 
Podji de k meni; neboj se!‘ 

„0 ja se ni ne bojim," će ona na to i podje 
k njemu, te ga stane grliti i cjelivati, „al ovaj go¬ 
spodin tu, — pokaza okom na mene — što će on 
misliti, kakva sam ja razuzdanka. što se tako glasno 
smijem ? Ha? u 


Na to pogleda milo sad ujaka — a sad mene 

Kako je mene taj ne očekivani odgovor Laurin 
smeo! U tinj časak zaboravih sav razgovor s Ma- 
lym, zaboravih i Laurinu zabunu — a ćutih samo, 
kako mi strašno lica gore, kako mi silno srdee 
kuca — i kako uzalud hlepim za prikladnom riećju. 

Spasi me sam Maly, koj je valjda umah opa¬ 
zio, kako me Laura silno uzbunila. 1 stane on go¬ 
voriti. 

„Ali, ovaj gospodin ne će tebi, mila moja go¬ 
lubice, ništa zamjeriti/* 

Taj sjegurni odgovor starčev još me više. smeo, 
jer mi sad kao stalno bilo, da mi se i kroz prsluk 
pozna, što u meni biva. 

Na to, kao da nas upoznaje, reće: „Moja ne¬ 
ćakinja Laura,“ — ,.g. Bjelaneić.* Oboje se naklo¬ 
nimo, — što smo rekli, neznam. — Mene je naj¬ 
više smelo, što je Maly hrvatski govorio. — a i 
Laura! — Ta tko bi to očekivao? 

I to je Maly opazio, pa mi smiešeći se 
reće: „Da, da, vidim, da se čudite tomu, što Lauri 
hrvatski govorim; nu ona je već četiri godine 
obćila s Hrvati, što su u moju kuću dolazili i stra¬ 
nom kod mene boravili. — G. Vršković mnogo se 
trudio, — al odkad je otišao, Laurica kao da za¬ 
boravlja! 4 " 

Ona porumeni — a stari ju pomilova. 

Bože moj, pomislim, kako su mnogi ljudi 
sretni, da imadu takve nećakinje! Oh kako bi 
u taj ćas volio biti nekakovim nećakom ili ujakom, 
samo da bi i ja smio pogladiti onu pitomu glavicu, 

što se toli milo utekla staroj, siedoj glavi! Ako ni¬ 
kad, to sam bio onaj čas bezobrazan, — al sje- 
gurno i proti svojoj volji. Upiljih oči u tu djevo¬ 
jačku dušu — i bog si ga znao, što sam sve vidio, 
kako sam dugo gledao. Dobro, da je Laura Malo¬ 
mu duže vremena nešto osobito vesela potiho go¬ 
vorila — i da tako nisu opazili, kako sam ih ja 
motrio. 

Bila je Laura djevojka od 17—18 godina, vita, 
ne odviš visoka stasa, <uneđjokosa, plavooka; krv i 
mlieko prelievalo se na njenom lišeu, kad se smi¬ 
jala, na lievom bi se vazda malena jamica pojavila, 
ona jamica, koju je pjesnik Heine toli dražestno u 
svojih listovih opisao. 

Danas bijaše u crno odjevena s modrom vrp¬ 
com oko vrata i pasa s krasnom ružom u dra- 
žestnih uvojcih. 

Nesvrnuh još pogledom s krasna joj živahna 
oka i s miljušna joj kretanja, — a ona još vazda 
nešto šaputala s Malym, — a napokon se on, 
ozbiljni starac takodjer nasmija i obrativ se k meni 
reče: 

„Oprostite; — pomislite samo, gospodine, što 
mi baš Laurica pripoviedala; a izvrstno, — izvrst- 
no!“ — I opet se nasmija i od srdca poljubi milo 
diete. — 

„G. Turnovsky, Laurin učitelj na klaviru, do¬ 
bričina starac, došao i danas, kao obično u svoje 
vrieme k vježbanju. Al nesreća je htjela, te je, ni 
ne opaziv, sa šeširom i vlasulju skinuo, — sve 

vrieme bez nje sjedio — i bez nje otišao. Toga će 
liepo pozdraviti njegovi znanci, kad budu opazili 
ćelavu glavu! — Morate si naravno još pomisliti, 
da uz Tnrnovskoga sjedi takova ućenica, kao što je 
moja Laurica, takva va^da na smiek i šalu sklona 
dušica, pa će Vam sva komična situacija biti dosta 
jasna. — Ta znate, da je smieh u vrlo ozbiljnih 
časovih najbliži drug; kad nesrnijete, tad Vam se 
hoće. Siromah Turnovsky!“ 

Smijasmo se, a za čas ja rečem: „A zašto nije 
gospodična bar na odlazku Turnovskomu kazala —“ 
„— daje skinuo i zaboravio vlasulju?" pre- 
sieče me Laura, — „ta stari bi od jeda plako, — šta 
mislite tolika sramota! — Sutra će se smijati." 

U to unišla i Laurina majka, gđja. Dvoržako- 
vica s malom Boženom, te nas vrlo Ijubezno po¬ 
zdravi. Ta čemu da opisujem, kako smo stali govo¬ 
riti i zabavljat se. — Ja sam morao igrati na gla¬ 
soviru i sam i s Laurom — pa nam je vrieme brzo 
prošlo. 

Počastiše nas užinom i čašom melničkoga vina, 
jer se ja s početka nemogoh nikako priučiti Plzanj- 
skom pivu. 

Napokon dignem se s Cermakom na odlazak. 
Preporučimo se Malomu i Dvoržakovici, — a ja 
sam se Lauri morao dosta nespretno nakloniti, jer 
mi se baš sladko nasmijala. — I morasmo obećati, 
da ćemo naskoro opet doći. 


Cielim putem od Maloga do našega stana, jedva 
izmienih nekoliko rieči s Cermakom. Na njegovo 

pitanje, kako mi se Maly svidio ? odvratih lako- 
nieki: * Dobro/ — a po glavi mi se druge misli 
rojile, misli o nekoj maloj vještici, o vlasulji, o Tur- 
novskom i o nespretnom jednom mladiću. — 


Neima na svietu ništa čudotvornijega i cudno- 
vatijega od žene. Otvorena je knjiga — a ti listaj 
i čitaj, te se divi — a o jedno se slovo samo malo 
zađjeni, evo ti nerazrješive zagonetke. Tek ti 
sine, kano iz oblaka sunce, — a oblaci ga opet za- 
stru; ne možeš se izčekati, da se vrati. Neima ve¬ 
ćih sprotnosti — al ni većih požrtvovnosti. Ona će 
te stišat, sblažit, marom svojim uznesti te, al to 
do tebe stoji. Svatko si je sam krojač sreće i bu¬ 
dućnosti. — 

I ja sam sve to dobro ćutio. Onaj maleni stvor, 
što ga tek jednom vidih, nije mi se dao ni iz glave 
ni iz srdca. A ipak, što smo govorili ? — Kako smo 
dugo u družtvu bili? Al onaj smieh , onaj pogled, 
onaj prizor sa starcem — kako me sve to uzne¬ 
mirilo ! 

Mrtva slova, kojimi mi svaki dan divotna narav 
pripoviedala o silnih svjetskih zgodah, što su se na 
onom zemljištu, na kojem i ja stajah, zbile, — kojimi 
mi nedohitne tajne svojih zakona u posljedicah po¬ 
kazivala te me tim očarala, — ah nije to moglo 
više mene zadovoljit. Žive htjedoh čuti rieči, žive 
— pa samo na jedan način, kako ih već čuh, samo 
na jednom mjestu, gdje već bijah, — samo od je- 

dnoga stvora, od koga sam već čuo najneznatniju 
al najdivniju muziku! 

Uslied posjeta kod maloga, ja zašutljivio. Ništa 
me nije veselilo, ništa me više zadovoljavalo, vazda 
mi nešto manjkalo. S Cermakom govorah malo, 
idjaše on Bog zna kud, — a ja dneviee izašav na 
šetnju, ii bi se vazda našao na putu, što vodi kroz 
divne kraljevske vrtove hradčinske k Marijinu šancu 
a odanle u Ourinec, — ii u lipovu drvoredu, kojim 
ćeš kroz Belvedere u ,,Stromovku ‘ a od nje k istomu 
Ourincu doći. 


Nisam se osokolio, da prolazim kraj zasjelka 
Maloga, samo jednoga dana vraćah se kraj njega 
iz šetnje. Mrak se već stao hvatati — a ja sjegu- 
ran, da me nemože nitko opaziti, spustim se kraj 
glavna mu pročelja i zagledam znatiželjan u vrt. — 
Popostanem — i nisam dalje mogo. Iz gornje, po¬ 
znate mi sobe, orila se vesela pjesma, zvonki glasić 
pratio netko na glasoviru. Al dodjoh koncu. Ni pet 
časova kašnje zamni pjesma, vidjeh nekoliko sjena, 
kako su se digle i popošle k vratam. Malo za 
tim začujem Laurin glas u vrtu i opazim nju s Bo- 
ženom i nekim odebelim. malenim čovjekom. — I)o- 
sjetih se, bijaše to onaj nesretni Turnovsky bez 
vlasulje. 


Primakle se sve tri osobe izlazu, a ja se ukočih 
za obližnji stup. Cuh za tim dobro debeo glas Tur- 
novskov, a razabrah rieei: „Ma ucta, ma ueta“ — i 
duboko se nakloniv odć. 

Laura izčeznu skačući s Boženom u zidinah — 
i sve se smiri. . . 


Ja pako poletim za Turnovskvjem i — stigoh, 
pogledah — i pretekoh ga. Od njega neima pogi¬ 
belji, šapnem si sam; već njegova vlasulja i nos 
dovoljan su štit! — I bijah nekako osobito veseo 
uslied toga odkrića, ko drugi Kolumbo — u novoj 
Americi! 

A zašto je sve to bilo? — — — — — 

Drugoga dana, prvoga svibnja, bijaše, kao 
svake godine, sav Prag izletio u Stromovku. Tko je 
jedared vidio to proljetno slavlje, taj ga više ne 
zaboravlja. Čitava ona krasna, duga kotlina, što leži 
medju belvederskim nasipom i podbabskimi brie- 
žuljci, „Šarka“ zvana, a posried koje se vijuga pla¬ 
vetna Vltava, vrvi svietom, koj je izašao slavit uz- 
krs proljeća. 

S ove strane rieke razprostire se ogromni pe¬ 
rivoj Stromovka, a s one strane nižu se pojedini 
ljetniei i mjesta Bubenč, Bostok i mnoga druga 
— kao bieli labudovi. 

Češka zemlja ne ima aristokratske porodice, 
koja nebi prvoga svibnja bar kojega to člana po¬ 
slala u Stromovku. Sve se tu natječe, kako da ljepše_ 

proslavi taj toli poetički dan, kako da se ga naužije. 

0 ruci moga prijatelja Sroma i ja se turah 
silnom svjetinom, koja se baš bila slegla oko ve¬ 
like gostione. U hladu krošnatog stabalja svirala 
vojnička glasba Mamutove regimente hrvatsku po- 
putnicu „Nosim zdravu mišicu u — a na glavnoj 

cesti medju drvoredom letila su kolesa za kolesi i 
na opredieljenom mjestu stala. Krasno li je to ro¬ 
čište na slavu Vesne! Sav krasni sviet sletio se 
ovamo — a ti gledaj, nasladjuj se i željkuj! Na 
jednom opazismo kola, koja su se sa zapadne strane 
od velikog vodometa uzbrdice bližala. Ja jih za 
stalno nebi bio ni opazio, niti im u susret popošao, 
da me nije moj znatiželjni Miloš odvukao. A po¬ 
znavao je on skoro sve malo i veliko, pak mi je 
vrlo ugodno bilo, kad mi je redom predstavljao: 
ovo ti Schwarzenbergi, ono Walđsteini, ovo bankir 
Jeiteles, ono krasna principkinja Rohanka, ono Lob- 
ković s Cerninom, Kolovrat, — Thun, ovo našega 
profesora R. dražestna gospodja — i tako je na¬ 
stavljao bez kraja i konca, a ja sam pozorno slušao 
to novo evangjelje. — I sve sam ih vidio aristo¬ 
krate po duhu i rodu, po novcu i umienju. 

Moj kratkovidi Šrom baš se htio naglednuti 
u kola, što su kraj nas prolazila — i na nesreću 
padne mu cviker. U isti tren se ja naklonim. Bi¬ 
jaše Maly sa svojim i. Odzdraviše mi ljubezno — a 
ja kab okamenjen gledah za njima. 

Šrom mrmrajući dignu cviker te me zapita, 
tko li je bio? Rekoh mu. 

,,Maly s Laurom ! tt uzkliknu Šrom, r a to je 
vriedno, da ih vidimo. w I povuče me za sobom. 


„Šrorae, Šrome, nekako si mi odviš žestok 
i vatren postao; što je to ? Zar ti se gospodična 
Laura svidila ? u 

Bilo je u mom pitanju nešto strašljiva i ne- 
sjegurna, a da je mene tko tako zapitao, neznam, 
što bi bio kazao. A1 Srom se nasmiehnu te lako- 
nički odvrati: „Pogodit ćemo se. 44 

Uz kočije stajahu znanci te se s liepimi za¬ 
bavljahu. 

„Samo bliže, vi ponosna gospodo/ klikoše 
nam Maly, Laura i Lvoržakovica, kad smo se pri¬ 
bližili. 


Srdce mi je silno kucalo, kad sam pružio ruku 
Malomu, a kad sam Laurinu iza gdje. Dvoržakove 
htio poljubiti, povuče ju tako brzo natrag, da sam 
se vrlo uzbunio. 

„Oprostite, 44 reče, „ja sam velika protivnica 
toj navadi. 44 

„A1 ja ne, 44 odvratim već ponešto osokolen, 
„a osobito kod stanovitih osoba krasan je običaj. 44 

„A koje su te stanovite osobe? 44 

„Koje osobito cienimo — 44 

,,A ja spadam k tim osobam ? 44 nasmije se baš 
sirenski‘moja liepa drugarica. 

„A kad je tako, — evo, 44 i pruži mi uprav 
zamamno i dostojanstveno malu ručicu. 

Ja se je vele dostojno taknuh. 

„0, o šta vi to radite? 44 viknu nam Šrom, koj 
je dosad Malomu nešto živahno pripoviedao. 

,,G. Bjelančić podpisuje ugovor mira, 44 odvrati 
šaljivo Laura. 

„A moj podpis kao svjedoka? 44 

„Nije od potrebe, jer nismo diplomati. 44 

„U ostalom/ 4 dovršim ja bockajuć, „pogodit 
ćemo se, gospodine kolego. 44 

Zbivalo sq sve to sried ceste, kod otvorene 
kočije; a koliko ih je uz nas stajalo u sličnoj za¬ 
bavi! 

Nagovorismo Maloga, da se perivojem spro- 
djemo. Pa što sve nismo govorili onim kratkim pu¬ 
tem od velike gostione do carskoga ljetnika! Što 
sve nismo čuli i vidjeli, kako se nasmijali i naša¬ 
lili! Ta što sve nije kadra učiniti pametna i lju- 
bezna djevojka od 18 ljeta? Cista i nepokvarena 
njezina ćud, veselo i zadovoljno srdce, čedna duša, 
i pouzdanje kojim se svietu odaje, oj kako ti to sve 
godi, kako uznosi, kako ublažuje, ako te svjetska 
već taknula zloba! Bilo je tako meni, pa da nije 
^ nje bilo vesele, možda bi tugaljiv bio medj' tudjim, 
dalekim stupao svietom! 

Sunce se nagnulo zapadu; stale se kočije od¬ 
micati, pa se i Maly na odlazak spremi. 

„Dakle Vi ćete nas na skoro posjetiti ? 44 zapita 
nas gdja. Dvoržakovica. 

„Dodjite, dodjite, 44 dodade Maly, „Laura rada 
pjeva i svira, a i onako je sama. 44 

Obrečemo i srdačno se oprostimo. 

Posije što su otišli, nije me više ništa veselilo; 
glasbu prečuh, previdih po mnienju Šromovu mnogu 
krasoticu, a njemu samomu odgovarah malo ii ništa. 
Samo tad kad me zapitao, da li ćemo na Belveđere 
ili na Ourinec kući, odvratih: „Na Ourinec! 44 

Kad srao kraj poznatog ljetnika prolazili, netko 
je u vrtu veselu pjesmu pjevao. Ćuli smo ju obo¬ 
jica , — al je nit ne spomenusmo. Zar je ne¬ 
ugodna bila? 

Ima časova, kad su rieči nedostatne; tad go¬ 
vori šutnja i nevidivi neki sklad. Rieči bi povriedile 
svako osjećanje: šutnja ga diže. 

Valjda je i nam tako bilo! 

Drugoga dana bijasmo u Oufincu kod Maloga 
Nismo se dogovarali; nadjosmo se — i nismo mogli 
ljepše sprovesti dana! — — 


Čemu da Vam tajim, čemu da duljim ono, što 
već i sami znate? S početka nisam htio vjerovati 
ni vlastitom srdcu. Što je to? Kakav je to nemir? 
Zar je to silno kucanje ljubav? Taj strah, to če¬ 
znuće, to željkovanje — to li je ljubav? Taj nemir, 
koj te vazda s mjesta na mjesto tjera, ta viša har¬ 
monija, koja ti u dušu dune, koja te napuni ple- 
menitimi osjećanji, da bi u isti čas sretan sav sviet 
ogrlio, na vječni ga život uzbudio — i sjetan smrt 
sebi i njemu poželio, — sve to su valovi ljubavnih 
strasti. Takva je dakle ta nevidiva sila, ta velevlast, 
kojoj nit je zaprieke, nit prostora, nit vremena! 

Dolazio sam u kuću Maloga redje, no bi tko 
mislio. Htio sam udušiti u srdcu strast, — neznani 
ni sam zašto. Otimao sam se, al mi nije bilo mo¬ 
guće. Samo kad bi došao u miljeni ljetnik, kad bi 
obćio s Laurom, znao sara se smiriti, — al kao i 

nigdje žar svoj prikriti. Neima predmeta, o kojem 
mi nebi bili govorili; ne plemenite misli, što ju mi 
nebi bili zamislili. A1 ja sam sviet sudio po knjigah, 
po njihovih nespretnih i ukočenih formah, što su 
mi u glavi i u dasi ostale. Tek sad, kad sam š 
njom stao obćiti, kad mi ona stala narav i njezine 
pojave, sviet i njegove krasote tumačiti onako, kako 
su u njezinoj krasnoj duši čisto i samostalno nikle, 
tad sam i svaki listak i svaki oblačić i svaki vapaj 
i svaku krasotu i svaku radost dvostruko cienio, 
dvostruko užio. 

Nismo uz to ni najmanje romantične kule gra¬ 
dili. Ona je tako milovala cvieće, tako nježila jato 
bielih golubova, tako veselo i uzdano pjevala svoje 
pjesme, da razmaženoj pretjeranosti ni mjesta nije 
bilo. Mene je tuga i čeznuće samo tad moglo nad¬ 
vladati, kad sam na samu bio; u? nju nisam mo¬ 
gao drugačiji biti, no sretan, radostan! 

Kako mi je bila o dušu srasla* nisam imao 
očiju za njezine grieške, koje dakako nisu velike 
bile. Samo jednu sam joj vazda spočitavao. Našao 
sam ju često zamišljenu, nujnu, — a kad sam ju 
upitao za uzrok, nikad mi nebi odgovora dala, već 
se kako tako prisilila, da bude bezbrižna, vesela. To 
nepovjerenje me bolilo. 

Bijaše i vrlo lahkoumna, nije se čuvala — pa je i 
često bolovala s nahlade, kašljucala. Ja sara dakako 
zabrinut bio, odbijao sam njezinu zamišljenost na 
račun djevojačkih hira, možda i bolježljivosti, a 
vazdašnje mi bijaše evangjelje: „Umatajte se.“ 

G. Maly vazda bi se radovao tim mojim rie- 
čim, a ona bi ih nazivala „tiranskim ukazom", a 
mene „tiranom". A1 na čast joj: uviek me poslu- 
hnula. Ta nisam li ja često njezinim upravo djeti¬ 
njim hirom za volju sve učinio? — Lovio sam 
š njom leptire, kebre, sabirao bilje, na vrtu š njom 
plemenio ruže, — i trčao. Njoj za volju pjevao sam 
balade i romance uz glasovir, akoprem mi je grlo 
vrlo dvojbena glasa bilo: al je nju to veselilo. Njoj 
za volju morao sam dapače i moj ponos, dobrano 
slabu bradu odrezati, jer sam ju odviš sjećao na 
neki simbol. 

Tako smo mjesec dana sproveli, — a ja sam 
vjekovao. Dolažah svaki dan. I sav njezin život sam 
znao, sve mi pripoviedala. I ob onom ju Vrškoviću 
izpitivah, što ga Maly za prvoga nam sastanka spo¬ 
menu ; reče mi, da je četiri godine kod njezina 
ujaka stanovao, da je učio prava, a sad da si ure- 
djuje poslove u Hrvatskoj. Govoraše o njem vrlo 
milo, od njega je hrvatski naučila i mnogo toga, 
što sad znade. I naše ljepše napjeve naučio ju, a 
iz svega sam opazio, da joj nije svejedno, kako se o 
njem sudi. — Medjutim nisam dalje iztraživao tih 
duševnih tajna, što ih mlade djevojke toli rado sakri¬ 
vaju. Nu dosta, — tako smo živili. Oj slavna li života! 

Al rieč o ljubavi nikad se nije medju nami 
povela, ona kao da je nit nčpozna, — ja stranom se 
plaših spomenut ju, stranom čekah zgodnu priliku. 

Tako nadošao i 24. lipnja. Nisam dva dana bio 
radi posala kod Maloga. U rano jutro toga dana 

pako dobijem pišamee od Laure s ponudom, da 
posije podneva podjem s većim družtvom u Chu- 
chle, maleno kupalište ne daleko od Praga. Ja pri- 
volim i poručim umah, da ću doći. 

U jedan sat bijah u Ourincu, u pol tri polazio 
je parobrod. U družtvu nas bilo i znanih i meni 
do tad neznanih osoba, za koje se baš nisam odviše 
brinuo. 

Posjedasmo na troja kola te se do Podskala, 
do pristaništa parobroda odvezosmo. Jedva uhva- 
tismo mjesta na brodu. Zvono odbi i za čas no¬ 
sila nas romantična Vltava na jug. 

Divan li je to pogled tihoga, krasnoga dana 
na obližnji kraj! Na lievo ostavljaš Libušin Više- 
grad, koljevku Praga, od koje još preostaše samo 
dvie malene stiene na strmoj hridi; na desno Smi- 
chov s milim zelenim zabriežjem, — pred tobom 
ništa no stienje i valovlje, — a za tobom u dale¬ 
koj perspektivi kao u zelenu okviru Hradčin sa sv. 
Vidom i kraljevskom palačom ! Široka, plavetna rieka 
pričini ti se kao prst kažiput, preko koga se prsten 
do prstena nanizao: jer tako izgledju mostovi, što 
spajaju „Malu stranu a s ,,Novim“ i „Starim gradom u . 
A tek oni otoci posried rieke! 

Dan bijaše krasan, ugodan, bez sparine. Sa 
„Biele gore“ razdragan vjetrić ljuljaše zrakom. Kraj 
nas razliegao se veseo žamor i srnieh naših su¬ 
putnika; žensko se grlce svud odaje! 

Ja sam baš nasuprot Lauri sjedio, al zaokup¬ 
ljen od raznih misli, nisam u prvi mah ni opazio, 

koli je sjetna i tihana bila. — Na prvoj se tek po¬ 
staji prenem, stanem se u duši sam koriti i soko¬ 
liti te opazim nju. Ona, vazda vesela, — danas je 
tako tužna, što je to? pomislim. 

I sjednem do nje, primim ju za ruku, te ju 
sažalno upitam: „Zašto ste danas tako snuždeni, 
Lauro? Vi neobičajete glavice nujno spuštati, što 
Vam se danas dogodilo?" 

„Nebojte se, prijatelju, nisu drugo, no moji 

hiri. a 

„A1 za boga, Vaši hiri, dopustite, da tako na¬ 
zovem Vaše prednosti, nisu još nikad prošli u sen¬ 
timentalnost i romanticizam.“ 

„A ako se danas moje žensko srdce ne može 
oteti toj bolesti ?“ — 

„Tad ga je nešto moralo do dna uzbuniti," do¬ 
vršim ja, a u meni se počele radjati prerazlične 
slutnje. 

Nasta za mene grozna stanka. 

Za čas poče ona: „Vi znate, kako je moj ujak 
prijatelj slavenske književnosti i kako dapače i sam 
književnik. A iz mene on stvorio takovu Slavenku, 
da mi se druge knjige od slavenskih milile nisu.— 
čudovište, — zar ne? — al tako jest! 

„Pa onda?" 

„Znate li Puškinova Onjegina? u 

„Znadem . u 

„I Tatjanu ? u 

„I nju, kako ne! M 




„Njih me dakle dvoje uzneslo, dirnulo, razžalo- 
stilo! Takova sudbina! — Jučer sam došla do knjige, 
a danas evo zuji mi dušom priegor dvih biednih 
duša! — I nemogu se nikako oteti tim mislim, sve 
mi se čini, kao da mi je samoj Tatjanom biti! 

Zašutjesmo oba, ona jer se je opet zadubila u 
verse ruskoga velikana, — a ja jer mi se s duše 
kamen svalio i druga mora na nju sjela. Bijaše mi 
vrlo težko. Što da o cieloj stvari mislim? 

„Nesretni taj Onjegin,“ stanem napokon go¬ 
voriti, „da ga je uprav danas stvorio slučaj hirom! 
Sad toliko družtvo, a duša mu sjetna! A što će 
kazati ? što misliti ?“ 

„Sjegurno ništa zla, ma i većina ih moji ro- 
djaci. A1 znate što, pomozite mi veselom biti, pa 
da neizgubimo tako dan uzaludnim sanjarenjem/ 4 

I pogleda me opet moja mila druga tako ve¬ 
selim, tako živahnim okom, kao da ni nije bilo te 
sjene na njezinu liepu lišcu. 

,,Evo mene Vam saveznika! 44 Pružimo si ruke 
i — Onjegina nesta. 

Tako u razgovoru prispijemo u Chuchle, ne¬ 
znatno mjestance, al divno svojim idiličkim položa¬ 
jem i krasotom. Ima samo nekoliko kuća, mrzlo 
kupalište i veleliepu gostionu s krasnim perivojem. 
Sva ta milena naselbina leži u kotlini, sbita pod 
vršci dvih ovelikih pećina. 


Svieta se bilo množ u ugodnu hladu nakupilo, 
a kad smo mi unišli u vrtnu ogradu, baš je glasba 
zasvirala. 

G. Turnovsky jedva je dočekao te „preko- 
svjetske" Chuchle, — tako ih bar nazvao, nemogav 
se dočekati, da si vatru zagasi kojom čašom pra¬ 
voga Plzanjca. 

Kad smo u hlad posjedali, da malo ođpočinemo, 
tad sam tek saznao, da smo izašli na selo u slavu 
rodjen-dana Maloga. Stali smo se veseliti, šale zbi¬ 
jati i zabavljati, a moj se starac razigrao, kad nas 
vidio tako dobre volje. Naš kratkovidi Srom, Tur- 
novskova vesela kćerka Justina, mladi Cermak, ne¬ 
kakav lajtnant Bubeniček, rodjak Maloga, i sestra 
mu Milka, svi se ti baš junački podali radosti. Sa¬ 
mo ja nisam mogao udesiti prave žice, na duši mi 
je nešto bilo. Laura bijaše čas raztresena, čas ve¬ 
sela, al vazda mila i dražestna. 

Neznam, tko se dosjetio, da se lunjamo. I 
zbilja odemo u vrt za gostionom i stanemo igrati. 
Lauri je tom prigodom sreća baš na ruku bila, pa 
je sjegurno njezina stranka dobila. Nju je to silno 
uzneslo, a lišća joj stala gorjeti vatrom uzhićenja. 
Ja od tihoga čudjenja nisam baš ni toliko srušio, 
koliko moj Šrom, koj bi uviek do pol kugljane za 
kugljom bježao, ni toliko, koliko Justina, kojoj je 
kruglja svaki drugi treći put otišla medju lonce, 
kojimi je š parga pokrita bila. Mladi Cermak pjevao 
je vazda s Milkom duete — a samo sirota Bube¬ 
niček nastojao je pokazati svoju taktičku vještinu. 
Zato je i bacio i pogodio triput krugljom čaše s 
pivom, što su stajale na stolu iza njega, a čunjevi 
se od veselja stali klimati. Bilo je dosta smieha, 

pa ga nije ni Malomu, ni Dvoržakovici, ni žednomu 
Turnovskomu, ni staromu Cermaku uzmanjkalo. 

Oko 6. ure raztresemo se koje kuda po šetnji. 
Ima za Chuehlaini dosta ovisokih briežuljaka. Naj¬ 
bliži uredjen je za šetnju. Ima puteve, nešto umjet¬ 
no uzgojena drvlja i cvieća, a većim je dielom obra- 
šten šumicom. Na vršku ima sjenica, a moći je sav 
obližnji kraj pregledati. 

Eazbjegoše se svi, samo Laura je pohitila k 
majci i Malomu, malo ih pomilova, a ovi ju, ru¬ 
kom joj odstraniv s čeoca kosu, nježno poljube. Ja 
sam taj prizor sa strane gledao i tad se po malo 
stao krasti s mjesta toli zamamna, toli me kinećeg. 
Jedva sam pošao nekoliko koračaja, netko me tiho 
potrepta po ledjih. 

„Pak me i Vi samu ostavljate U to upilji 
mene one sveznalice oćice. 

„Ne, podnipošto ne, — al sam vidio, da su 
Vas tamo kod stola — milovali — u govorah po 
malo. — 

„A Vas je to smelo ? u prekinu mi ona naglo 

rieč. 

Zadrkćem; saberem se. 

„Nije me smetalo, al sam mislio, da će Vas 
pridržati, a čemu, da ja tad čekam ? u 

Ona mi pruži ruku, a čim se je taknuh, kao 
da je u mene još jača vatra ušla. 


Udarismo vijugastim putem uz brieg. S početka 
šutljivi, stanemo po malo razgovarati. 

„Kako Vam se vidi današnje družtvo? u zapita 
me ona. 

„Volio bi, da mogu današnji dan sprovesti u 
milom Oufincu uz Vas i Vaše. u 

„A zašto? Zar Vam se ovdje ne svidja? 44 

„Čini mi se, gospodično, da nam sva današnja 
okolina nije u skladu s nutarnjošću. Badava mi 
tražili, da iz srdca posmjeh izvabimo, kad nam u 
duši drkee samo nesklad i nemir. u 

Vjetar dunu u taj čas sa sjevera. Laura se strese, 
a ja se brižan sjetim svoje zadaće. Skinem s ruke 
šal, te ju ogrnem. — Ona se blago nasmije veleć : 

„Kako ste odviš zabrinuti! Ta vruće je! u 

„Jest, možda nam; vjerujte, studen ubija \ u 

Dodjosmo na vrhunac. Sav se kraj rudio zad- 
njimi traci sunca. Ljudi dolje pod nama pričinili 
mi se poput mravlja, a nas dvoje, kao dvie iz ka¬ 
veza pobjegle ptice. — ,,Sad, ii nigda, 44 pomislim, „va¬ 
lja ti kazati ovomu divnomu stvoru, kako ti duša za 
njim dan i noć čezne, kako gori, kako plamti, kako 
je uboga i nesretna, kad nije uz tebe. 44 

I sjednemo malo na odpočinak, ta bijasmo 
umorni! 


Na velikom, okruglom stolu u sjenici stali smo 
zatim čitati urezana i napisana imena posjetnika 
ovoga mjesta. 

„Nebi li se i mi zapisali ? u upitam ju ljubko. 

„Zašto ne? Vi urežite, a ja ću iz ovoga šum¬ 
skoga cvieća splesti vienac.“ 


55 


Digitized by 




(i 


Dademo se na posao, žurno, brzo, jer se već 
stalo mračiti. 

Narisao sam brzo srdce, a unj upisao dva 
slova: L. i I. i dodao dan. Zovnuh ju. I ona je 
vienac dovršila. Pristupi bliže, sagnu se, — a mila 
njezina glavica omaknu se niz moje usne, koje su 
u taj čas onieraile. — — Tek iza dulje stanke 
šapnuh: „Evo srdce i — u 

Nisam ni nastavio ni dovršio, jer se u isti tren 
začu veseo smieh nekolikih osoba, što su se bližale 
sjenici. Ko plaha srna poleti im Laura u susret, — 
a što je govorila niesam čuo. — Snebiven, okame¬ 
njen buljio sam u stol, a preda mnom titraše srdce 
sa slovi L. I. 

Bol i strast tako me obuzeše, da sam se jedva 
pridigao, kad je sve družtvo do sjenice došlo. 

Bijaše vrieme, da se vratimo u Prag, pa su 
nas tražili. 

Pridignem malen vjenčić, što je Lauri izpao, 
otarern s oka suzu boli i jada, saberem sve svoje 
sile i ponos takovih časova, — a družtvo, ni Laura, 
ne vidje me cio dan tako vesela, no u ovaj čas, na 
koj sam bio stavio kocku života. 

Sto nemože čovjek podnieti? 

Promaših! — — — — — — 

XII. 


Bijaše iza povratka. Nemir i nezadovoljstvo tako 
me obuzelo, da sam po ciele noći probdio snujuć , 
što da učinim? Drugi bi možda rekli: najlaglji 

posao, otidji onamo, pa reci sve, što ti je na srde u 
i na duši! — Ne tako ja. Po naravi svojoj niesam 
mogao đrugče raditi. Niesam bio govorljiv ne s ra¬ 
zloga, što bi mi srdčanosti manjkalo, već jer mi je 
prirodjena bila šutnja. Niesam nikad povjeravao 
svojih ljubeznih tajna, a ni mnogih drugih misli, 
jer mi nije duša zahtievala. Ljudi cesto iz najljep¬ 
šeg zlo stvore, — a da sam im ja kazao vatru i 

uzore svoje duše, nebi ni mene poštedili bili.- 

Tako mi bijaše i sada. U najkritičnijih časovih 
moga života ostaviše me rieči, ostaviše suze, srdee 
kao da se okamenilo, — a tek kad su prošli, rane 
počeše krvlju, vrućom krvlju krvariti! 

Jeli me Laura # shvatila? — Nije? — Ako 
znade, ako me je razuraila, je li ona odvraća va¬ 
trom, sladkom vatrom, vatri mojoj? — Aj kako 
me sretna i ponosna s takovom ženom!- 

Takove me i slične misli mučile i u zlatne 
ljuljale sanke, — i odlučih čim se riešim svojih po- 
sala, cielu stvar privesti kraju. 

Samo jednom još, i to dan iza onog izleta 
bijah u Ourincu; dodjoh na čas, da se opro¬ 
stim za dva tjedna, da uzmognem dovršiti nauke. 
Bilo mi težko na tako dugo vrieme se razstati, al 
zahtievaše to od mene moja dužnost. Dužnost budi 
svagda nad ljubav!- 


Badio sam, riešio se sretno svih posala, al su 
iz dva tjedna i četiri postala, jer me napor i nemir 
svalio u krevet. Nisam mogao izaći, al su se svi 

moji znanci tiem više za mene brinuli. Dakako da 
niesu ni Maly, ni Laura ni Dvoržakovica zaostajali. 

Težkim sam srđcem izčekivao dan, da okrunim 
sreću svoju najljepšim alemom — i jedva ga do¬ 
čekah. 

Vesele duše, punim srdcem uzdanja u krasnu 
budućnost, odputim se k Malomu. U duhu lebđijaše 
mi svaka rieč, što ću ju kazati njemu, — i što 
Lauri. 

Primiše me milo, ugodno, veselo. — Nevidjeh 
nikad Dvoržakovice milije, dobrostivije ni naklonije 
prema meni, a Maly, prem nekako ozbiljan, stisnu 
mi ganut ruku. 

Bijaše oko pete ure po podne. Laure nije bilo 
ovaj čas u kući, al je imala skoro doći. 

Stanemo govoriti. Maly mi čestitao, što sam 
dovršio nauke, Dvoržakovica izrazila nadu, da ih 
nebudem u Hrvatskoj zaboravio; pa kako će im sada 
bez mene pusto i prazno. — 

„Vi nas dakle doista ostavljate ?“ zapita me 
Maly. 


,,Jest“, odvratim, ,,al prije nego ostavim ovaj 
kraj u kojem sam najkrasnije dane svoga života 
sproveo, valja, da se moja sudbina i za svu budu¬ 
ćnost ovdje odluči. Sa srdcem ću, da podjem odavle 
— a ne bez njega. M 

Maly se spusti na stolicu te uzdahnu. Za čas 
se pridignu te obiativ se k meni. reče: „Razumijem 
Vas, znadem sve, prijatelju! Očekivao sam to!“ 

Ja se začudim. 

„Ne čudite se;“ nastavi on, „što sara od davna 
slutio, Vaše mi evo rieči potvrdjuju. — Vi ljubite 
Lauru." 

„0 više nego sebe, nego sav sviet, iskreno, 
vruće, neizmjerno/ 4 

„Opazio sam to, al sad, kad mi to izpoviedate, 
vidite me skoro bez rieči, porušena, raztužena, 
zdvojna!“ 

U meni poče krv vrieti i stajati, da sam jedva 
uzdržao. 

„Što je to? Što znače Vaše rieči?“ kliknem na 
to uzbunjen. 

Starac klonu glavom i sakri lice rukama. 

„A jeste li osvjedočeni, da Vas Laura ljubi? 
Jeste li ju pitali? Jeli Vam ona to kazala? 44 

„Pa što je tad bila njezina dobrota? Što nje¬ 
zina ljubkost prama meni? 44 stanem na polu zdvo- 
jan pitati. — „Što njezina sjetnost i tuga zadnjega 
vremena? — Al što je š njom? 44 

G. Dvoržakovica pristupi k meni i milo i sa- 
žalno me primiv za ruku, poput rodjene majke 
stane mi u dušu govoriti: „Smirite se, svladajte 
se, pa čujte. — Ne drhčite tako! — Jeli dobrota 
ljubav? Jeli ljubkost? — Jeli sjeta? — Jesmo li 
takvi samo onim, koje ljubimo?" 

Srdce mi je pucalo od boli — al ipak još nisam 
znao na čem sam. — Tad se dignu Maly i sabrav 
svu svoju silu, zače: 

„Dragi moj prijatelju! Vi ste mi od srdca čo¬ 
vjek, štujem Vas i ljubim, kao što ljubi otac svoga 

jedinca. Kad ste prvi put u moju kuću došli, ja 
sam se Vašim plemenitim mislim i nakanam morao 
diviti, obljubiti Vas. Moja su Vam vrata bila vazda 
otvorena, kao i moje srdce, a za milu moju ne¬ 
ćakinju nisam ni boljega ni ćastnijega družtva do 
Vašega znao. A1 već onda. kad ste ju Vi prvi put 
vidli, nije ona slobodna bila; rieć, ljubav i poštenja 
vezalo ju o drugoga, častnoga muža! Njezina ve¬ 
sela, priprosta narav, njezino dobro, mal ne dje¬ 
tinje srdce, čisto osjećanje, — Vas je zarobilo. Ona 
je s Vami drugovala i umovala, al je moja krivnja, 
moja velika krivnja bila, što Vam već tada nisam 
odkrio, da je zaručena. Ona je s Vami bila, kao sa 
svakim umnim i osjetljivim čovjekom, pa ni nezna, 
što je, evo, počinila! A da nisu došli pod zadnje 
od njezinog zaručnika listovi, kojimi javlja, da će 
na skoro prispjeti u Prag, ona bi bila ostala vesela 
i u zadnje vrieme. Al već nije mnogo trebalo, da 
i ona zaboravi zadanu rieč, svoju prvu ljubav, te da 
iz čista angjela postane gadna vjerolomnica. Sad se 
evo dovršava. Pred Vami, evo. stoji starac čovjek, 
i uboga majka te Vas mole, da se odrečete Laure 
i njezine ljubavi dok nije prekasno, a da ona po¬ 
stane pred Vašima i našima očima kriva najcrnjeg 
zločinstva: vjerolomstva! ‘ 

Starac presta, sruši se do mene, obuhvati me 
s jedne strane on a s druge Pvoržakovica i tako 
stajasmo tri mramorna kipa burnih duša! 

„Ugušite strasti/ jecaše Dvoržakovica, „spasite 

sretnom, a nad Vam i će počivati blagoslov dvih za¬ 
hvalnih duša, blagoslov, s kog ćete i Vi sretan po¬ 
stati. Budite joj prijatelj, brat, savjetnik, — al ne- 
rušite mir nje neizkusne, s česa bi joj budućnost 
prokletstvom urodila. M 

Još sam polu sjedio a polu ležao na sofi, 
još su uza me Maly i Laurina majka moleć bili, 
još niesam ni rieei izlanuo, već sam otvorio oci bez 
misli, bez čuvstva, bez cilja zurio: kad se na je¬ 
dnom otvore vrata od treće sobe a š nje se pojave 
na klaviru zadnji glasi Fescove divne elegije: 

„Da kano mila svjetlost vječne zviezde jasne 
Na oblačnom nebu svieta tog ugasne! —“ 



Prenem se naglo; zadrhtasmo sve troje — a 
na vratih se pojavi divna i krasna kao nikad — 
Laura! Opaziv mene na polu ležećega a majku si 
i ujaka kraj mene zabavljene, poleti naglom k nam 
i kliknu: „Što je za boga? 44 

A ja dižuć se uzšapćeiu: ,.Od vrućine malo mi 
se smutilo al već je bolje. w Prodjein rukom preko čela. 

„Zar Vas glava boli ?“ zapita me brižno i stavi 
svoju malu, meku ručicu na moje vruće čelo. 

Htijaše mi mozag izpasti, njezina mi ručica 
godila te sam kazao: „Bolje je, bolje. 44 

Dadoše mi čašu vode i za čas se mogoh pri- 
dignuti. Ona tad sjedne do mene i stane milo iz- 
pitkivati. 


Napokon počmem ja: „Kako me, evo, nakon 
dugoga vremena opet danas vidite, tako sam sad 

došao, da se na dulje vremena od Vas oprostim. 
Ja sam već Vašemu g. ujaku i gdji. majci kazao, 
da su me vrlo važni rodbinski odnošaji pozvali u 
Hrvatsku, pa da mi je umah putovati/ 4 

Maly i Dvoržakovica začude se ne manje od 
Laure, a ja nastavim: „Pa tako bit će Vam možda 
i moja malena nesviest razumljiva. Nemilo snađjen 
viestmi i stranom još slab od jedva preboljene bo¬ 
lesti, — ne mogu dakako najveseliji biti. 44 

„Pak zar ste umah nakanili putovati ?“ upita 
me ona brzo. 

„Sutra u jutro. 44 

„Već sutra! — A1 vi ćete se vratiti, posjetiti 
nas skoro, zar ne ? — Čim Vam bude moguće? 14 — 

„Ako Vam od volje bude — hoću! 44 uzdahnem. 

„0 pa Vi o tom dvojite! 44 

Svi zašutjesmo — a koli razne su nam mo¬ 
rale biti u taj čas misli, koli razno kucanje srdaca! 

r Al zašto zašutjesmo? 44 počmem opet ja. „Ta 
valjda smo toliko moćni, da kratak razstanak, pre- 
gorimo. Ta dobre znance ne diele ni gore ni po¬ 
ljane; oni si vazda ostaju isti.*Gospodine, milostiva 

gospodjo, gospodično budite sa mnom veseli.- 

Nebi li mi Vi Lauro, htjeli zaigrati još jednom 
Fescovu elegiju? 

Ona usta tiha — i mirna, ode u drugu sobu 

— i za čas začusmo poznate, mile glase.- 

Dovršivalo se! Umirali zadnji zvuci, umirali zadnji 
sunca traci, umirala moja ljubav. 

Niesam mogao dulje uzdržati: ta bio sam ju¬ 
nak dosta. Latim se šešira i na sve moljakanje 
niesam htio dulje ostati, jer nemogah. Salonskom 
vještinom poljubim ruku, onu milu ruku, što mi 
izvabila toli divne glasove na radost i vaj duši, što 
mi toli sažalno šušnula po glavi, — toli spokojno 
se takla čela! 


lzpričam se i preporučim — i obećam toga 
mnogo; neznarn ni sam što. — Izprate me; živ spro¬ 
vod. I dočim klikoh s Bogom, šapnuh Malomu: 
„uslišat ću Vam želju!“- 


XIII. 


Bjelančić govoraše d^jde sve većom i većom 
uzrujanošću, — a prestav tu, sakri glavu rukama, 
dočim smo mi drugi ko niemi stupovi ostali tihi i 
mirni. Za časak tek prihvati on opet. 



„Koja bi usta tako rječita bila. koje pero tako 
vješto, tako istinito, da vam opiše biedno stanje 
moje! Jeste li kada stajali nad grobom, koj vam 
^progutao svu radost i svu nadu života, koj vam 
razorio sve sanke budućnosti?— Tako je meni bilo, 
a kolika je to bieda bez cilja i milja na nemilom 
ostati svietu! Pa nikad više niesi oteo, nikad, tako¬ 
voj grobnici, što se u njoj na sanak smirilo! . . . 
Nikad! — Uviek! — Oj vi dva bezkrajna pojma, 
kako ste moju dušu kinili. kako me tjerali ko di¬ 
vlju zvier iz pitoma gnjezdašca moje mile, prve 
ljubavi! 

Kolika i kakva pomisao nikada ne budeš že¬ 
ljena cilja postigao, uviek ćeš badava za njim težiti! 
Iz prošlosti se ni sjena ne vraća! 

Kad sam ostavio Laurin dom, tumarah niem i 
ledan, ko poplašena zvier, ko mramoran lik, dok 
ne padoh iznemogao na jednu od klupa u kraljev¬ 
skom hrađčinskom perivoju. Tu mi se otvori srdce 
i suze mi brižnu na oči — i plakah dugo, — bez 
mjere! — Oj koli je takav plač spokojan!!- 

Kasno je bilo, kad se prenuh a nigdje ni žive 
duše. Mir mi godio i ostah sjedeć razmišljajući. — 
Dakle izgubljena za uviek! Razumio sam podpuno 
Onjegina, — i boli Tatjane; a Laura, čemu je nju 
ta poviest tako dirnula? — — Jest, jest, daleko 
smo bili pošli pa još malo i u mojoj bi bila vlasti 

— a sav sklad i mir kolikih duša porušen!- 

Al’ skim je zaručena? Ko munja mi dodje misao 
na Vrškovića; jest. jest, on je taj sretnik, ta o 
njem sam čuo toliko od nje! — A od snebića ni¬ 
sam ni za sretnika pitao! — — Nu zašto mi 
tajila Laura, ii ne povjerila svoje ljubavi? — — 
A da mi povjerila ? Nebi li je ljubio ? — Nebi li 
mi isto tako draga bila ? — Zašto mi je dakle krila 
ljubav, zašto? — Zamislim se. —- Za čas smislih. 
Opazila je nagnuće moje, da, da, a kako da se iz¬ 
vine vatri srdca moga, a da ne usmrti u meni naj¬ 
plemenitije čuvstvo, najveće sreće? — A kad se i 
u njezinoj duši nešto odanosti i nešto sućuti uhva¬ 
tilo, nije li tad morala šutiti a da ne padne sa 
mnom zajedno u grozne borbe! —-— 

Jest , jest, daleko smo bili pošli, primaklo se 
kraju! 

Sagriešismo oboje, ja, jer zaokupih mal ne 
sve njezine misli rnojimi fantazijami, a ona, jer je 
za čas zaboravila vjeru i dužnost svoju. A1 su to 
činila dva čista srđca, jedno, žensko, lahko zaved- 
ljivo, — moje, sanjajuć o zlatnoj budućnosti. — A 
sada? Sada, kad znadem sve, zar da dalje grie- 
širao? Zar da me kroz sav život sprovadjaju furije: 
unesrećio si djevojku, koju si najviše ljubio? — Zar 
da od nje stvorim ženu, koju bi i sam morao pre¬ 
zirati? — A koliko bi držao do njezine vjernosti i 
prema sebi, da se drugom iznevjeri ? — — — Ne,^ 
ne, Lauro, put što ti ga mal ne zakrčih, taj put, 
evo, je opet čist, bez zaprieke; stupaj njim častno, 
dično; — ako i kasno, — preboljet ću! U tebi, u 
tvojoj sreći je sreća moja; kad nestaue napastnika, 
ti ćeš do nje doći! 

Tako sam smišljao sam sobom i došao do za¬ 
ključka, do spokojne misli, da pomognem dograditi 
sreću one, kojoj sam ju mal ne uništio. Odlučih 
ostaviti Prag, priegorjeti težku ranu krasnih dana i 
u budućnost se uzdati. — Ah bijaše liep, heroičan 
zadatak, al težak, gorak — gorak! 

I pun samozataje, vruće ljubavi, neizmjerne boli 
i zaželjena požrtvovanja šaptah si silazeć s Hradčina: 

„Ah stisni se u tvom kutu 
I priegori želju ljutu; 

Drugi ljubi zlato tvoje 
Miruj, miruj, srdoe moje!“ 

Drugoga dana ostavih Prag pošto sara još prije 
upravio Malomu list: 

„Otčinski moj prijatelju!“ 

„Dozvolite, da Vas tako nazovem, da Vam iz 
dna duše zahvalim za sve, sve, što sara dobra i ple¬ 
menita od Vas užio. Oprostite, što sam prekoračio 
granicu, što mi ju Vaše povjerenje nalagalo. Bio 
sam samo čovjek, slušao samo glas srdca svoga, pa 
kad sam predaleko pošo, žrtvujem, evo, za mir i 
sreću ljudi, momu srdcu neizmjerno dragih i sve¬ 
tih, sve što mogu, najviše što mogu: moju ljubav! 

^ V Pregaram, odričem se želja srdca moga a na¬ 
dam se, da ću, praćen Vašim blagoslovom, još je- 
dared zagrlit sretnog Vas i ja — sretan! — 

I Lauri sam pisao; što, već se ne sjećam, al 
znam, da je bilo pismo puno utjehe i pouzdanja u 
sretnu budućnost. “ 

I tako odoh. Poletih, u Švajcu, u Italiju, u je¬ 
dnoj, da zavijam vruće rane divotom alpinskog leda, 
u drugoj, da razblažim blagim povjetarcem otvr- 
dnulu dušu. Al da, nije to tako zaboraviti! Zapovieđj 
zviezdam na nebesih, nek utrnu; i ljubavi zapovieđj, 
nek ugasne: kad oblaci nebo zastru ii dan krasan 
svane, zviezde poizurnru,.— ljubav nikad! — — 

Stupim u vojsku i tu me kao častnika zagle¬ 
dali dnevi od Custozze, a ova brazgotina na čelu 
svjedoči, da sam svojoj dužnosti zadovoljio. — Al 
mi se nije dugo milio život vojnički, a baš mojih 
rana nije zacielio. 

K_:_ A 

Drugi put vodi k miru, no onaj, na kom mi 
sliš, da će ti nagle promjene napora i užitka izbri 
sati prošlost iz duše! — 


XIV. 

Vratih se u domovinu i podah se radu. Nit 
me je tudjinstvo sa svojimi krasotami moglo zado¬ 
voljiti, nit je vrieme izbrisalo iz mojih grudi ma i 
jednu rieč tragićke moje mladosti. Našao sam mir 
i pokoj u radnji, u poštenoj radnji — a kriepila 
me svjestnost, da sam za svoj ideal najveću žrtvu 
doprineo, a na meni da počiva blagoslov dobrih 
ljudi. — A1 je trebalo i snage i vremena, dok se 
priučih na sud: priegori! — 

Minuše ljeta. Nisam o Lauri ništa čuo, niti 
sam znao, gdje je i kako je, niti sam Praga više 
vidio. Ah, nije mi se više htjelo taknut žice, koje 
bi i onako dosta putih i same od sebe zazujile. 

Tad me na jednom zanio posao u gornje kra¬ 
jeve naše hrvatske domovine, a znate li, što mi se 
na putu dogodilo? — — Dopanein na selo. Slome 
mi se kola, te nije bilo druge, no svrnuti gospod¬ 
skom kolaru. Unidjem u velik dvor a prva duša, 
koju sam zagledao, bijaše — Laura ! — Prepoznao 
sam ju odmah, onu malu vješticu, al ostah na mje¬ 
stu kao okamenjen. 

„Je r moguće," kliknem, „Vi tu?“ 


Vriskom začudjena i radosti poleti mi u susret 
ljubezna domaćica a pripoviedanju i izpoviedanju 
nije bilo ni kraja ni konca. 




Iza moga ođlazka iz Praga bijaše u kući Ma¬ 
loga sve tužno i žalostno. Laura prem se nadvla¬ 
dati htjela, te nije svu moju biedu znala, — ipak 
je proživila dane najcrnje, najbiednije. Iz tih ju 
muka spasi tek dolazak Vrškovićev, komu je sve, 
što se zbilo, za prvo vrieme ostalo tajnom. — Pol 
godine kašnje Laura je kao supruga Vrškoviceva 
pošla š njim u Hrvatsku, a pred tri godine preseli 
se po smrti Maloga i njezina majka s Boženom 
k njoj. 

Sav gradić zamni mojim dolazkom i brzo se 
sprijateljih s njezinim mužem, s vrlim Vrškovićem. 

Proživih nekoliko dana už nje, a kad sam ju 
vidio, miljenicu krasnih mojih dana, zadovoljnu, 
sretnu, procvalu ružu uz vrla, čestita muža, Hrvata, 
u krugu mile djetčice, tad uzklikoh : „Sretna li mene! 
Ne u svojoj, u sreći svojih milih tražimo svoju 


sreću! 44 


I ko da su se vratili dani iz zlatnoga Praga, 
proživjesuio na novo zlatan viek, polučismo cilj svoj ! a 


Bjelančić presta govoriti a nasta tišina. Od nas 
je još svatko bio obuzet od toplih rieči uznesena 
pripoviedaoca, još smo mu se potajno kao junaku 
divili, kad već Jure s Vlastom pohiti k našemu š tab 2. 
niku i vruće mu stisnu ruku, a gdja. Karlinska pro¬ 
zbori ganuta: „Oj, da je Maly doživio taj dan, bio 
bi mu najljepši u životu! 44 


Tek sad puče i nam pred očima, te se ni mi 
ostali ne mogasmo sustegnuti, a da srdačno nepo- 

zdravimo Bjelančića i Vlaste. Iznenadjeni koncem 
pripoviesti, ugodno iznenadjeni,, razigrasmo se do 
skrajnosti i pravim udivljenjem motrasmo đvie ple¬ 
menite i moćne duše! 

A Jure istom, naš veseljak Jure, kako ti je on 
tek pjevao od radosti! A kako se kriesilo tamno oko 
Jablančevo! A kako je Gljivarec kimao glavom: 
„Hm, hm da bi mu glava odpala i tomu kramaru!“ 

U to se pojavi na stolu zdjela s pušećim se 
krampampulijem. U tinj čas utrnuše svieće a samo 
plavetan se zrakom prelievao plam, tako je silno 
Jure miešao goruću tekućinu. 

„A što je s varai, gospodično Boženo?“ zapi¬ 
tam ja susjedu Lotu, „taj Bjelančić sasma vas je 
zaboravio." 

„Samo vi bockajte, kazan čeka i njega i Vas. 
Platit ćete to. Jedan, što me zaboravio, a drugi, što 
mi to spočitava/ 4 

I pođigosmo veselo čašice sa slađjanim pićem 
u zrak u zdravlje i veselje domaćina. 

Tad na jednom Jure komandiraj: „lezi pod stol 
svaki sa svojom čašom. u — I tiho i muklo se poče 
oriti pjesma: „Ven«rabilis barba capucino- 
rura.“ Pomalo se mi dizali, pomalo rasaoi jek pjesme, 
sve više mi ustajali, digli se, na stolce se popeli, na 
stol, — do svoda — i sve jača, sve silnija posta¬ 
jala pjesma, da, vikali smo iz sveg grla, jer tako 
je zahtjevao takt pjesme. Tad se mi spuštali sve 
niže i niže, i pjesma zamnievala, — a na podu tek 
izčeznu i zadnji zvuk. 

Vlasta, gdja. Karlinska i Lota gledale nas sa 
strane i nasmijale se do sita toj najoriginalnijoj od 
pjesama. 

A1 je vrieme odmaklo. Bijaše već kasna noć, 
a nam je valjalo misliti na povratak. Po dogovoru 
imadjahu nas Završani za koj dan u našem gradu 
posjetiti. 

Spremismo se i srdačno oprostismo s milimi 
znanci. Na polazku mi šapnu Bjelančić: „Jeste li 
zadovoljni sa mnom?" 

„Ter kako!" odvratim mu. 

„Vidit ćemo," dovrši Lota, naša saveznica. 

Veseli posjedasmo na kola a cielim putem nije 
bilo drugoga razgovora no o Vlasti i o Bjelančiću. 
Gljivarec sav vatren često put kliknu: „Braćo, da 
bi mu glava odpala, tomu Bjelančiću, baš je mo¬ 
mak od oka!“ Tad bi zaklimao glavom, a kadkad, 
kad bi ga izdale oči, poljubio nosom surinu svoga 
susjeda. Jablanac bijaše odveć šutljiv, no da bi ra¬ 
zabrat mogao, što se u njegvoj duši zbivalo. 

Pošutjesmo sasma pod konac puta. Hladna je¬ 
senska noć uljuljala moje razpaljene prijatelje u san, 
dočim sam ja, motreć zviezde, svedj razmišljao o 
čudnovatih zgodah današnjega dana. 

Kola stanu pred kućom, sidjem i oprostim se 
od prijatelja, želeć im lahku noć! — 

XV. 


Nekoliko dana kašnje dobijem od Jablanca 
pismo; a piše mi medju ostalim: 

„Dragi moj! Misliš li, da niesam opazio tvoj 
mar i tvoju brigu za mene? Znao sam dobro, da si 
i sam pogodio, što me je bilo zanielo. Nu danas 
neboj mi se više ni za mene, ni za Vlastu. Bje- 
lančić me je izliečio, on me naučio, što valja če¬ 
stitu čovjeku u sličnih momentih života birati. — 
Ako je prema Vlasti i što više od štovanja u mo¬ 
jih grudih bilo, danas bi se morao i sam prezrieti, 
a da ne budem tolik moćnik, pa da ne priegorim. 
Nastojat ću, da budem vriedan Vlastina i Bjelan- 
čićeva prijateljstva. 4 * 

Kad sam Gljivareu čitao pismo našega Vladi- 
siava, on se iskreno nasmija, veleć: „Živio naš 
doktor, da bi mu glava odpala, da je drugo uradio, 
nebi ga držao poštenjakom. — A1 znadeš li što 
Milutine ? I ja se povedoh za Bjelančićem i ja pre- 
garam, ako i nisam ljubio, željkovao jesam.“ 

„Ti valjda nećeš, da i tebe držim junakom, 
pa da za to i ti pregaraš? 44 

„0 kramare, pa mi ni nevjeruješ? Tako mi 
mojih zaštitnika Adama i Tibureija ! tt 

„I ti dakle," kliknem, „Vlasto, Vlasto, ti dobra 
vještice, što sve nisi učinila! — Zašutih, nisam ni¬ 
šta izpoviedio, al sam mislio: „Budi i ti slobodan 
i sretan sa slobodnimi i sretnimi!" — — — 




Priegorjesmo lahko, ta nije no pogibeljna oma- 

ma bila, od koje nas Bjelančićev uzor spasio.- 

Na proljeće ove godine slavismo svatbu Jablan- 
eevu s Lotom. Završje nije nikad tako sretnih, tako 
veselih gosti imalo. Priznasmo iskreno svaki svoje 
griehe, Gljivarec diveć se mrmrao svoj: w da bi mu 
glava odpala“ — a još kasno u noći orila se pje¬ 
sma: „Venerabilis barba ca pucinor u ra ! u 
Bjelančićev priegor stvorio čudesa! 


— 

